cyanic-selkie/wikianc huggingface dataset:
തൂങ്ങിമരണം
ഇറാക്ക്
2005 സെപ്റ്റംബറിൽ തൂക്കിക്കൊല്ലപ്പെട്ട മൂന്ന് കൊലപാതകികളാണ് പുനഃസ്ഥാപനത്തിനു ശേഷം വധിക്കപ്പെട്ട ആദ്യത്തെ ആൾക്കാർ. 2006 മാർച്ച് 9-ന് ഇറാക്കിന്റെ പരമോന്നത് നീതിന്യായ കൗൺസിലിന്റെ ഉദ്യോഗസ്ഥൻ ഒരു സായുധ കലാപകാരിയെ തൂക്കിക്കൊന്നതായി സ്ഥിരീകരിച്ചു.
സദ്ദാം ഹുസൈനെ മാനവരാശിക്കെതിരായ കുറ്റങ്ങൾ കാരണം തൂക്കിക്കൊല്ലാൻ 2006 നവംബർ 5-ന് വിധിച്ചു. അദ്ദേഹത്തെ 2006 ഡിസംബർ 30-ന് ഉദ്ദേശം ആറുമണി പുലർച്ചയ്ക്ക് തൂക്കിക്കൊന്നു. വീഴ്ച്ചയ്ക്കിടെ കഴുത്തൊടിയുന്നതിന്റെ ശബ്ദം കേട്ടിരുന്നുവത്രേ. ദൈർഘ്യം കൂടിയ തൂക്കിക്കൊല വിജയകരമായി നടന്നു എന്നതിന്റെ (ദുരിതം കൂടാതെ വളരെപ്പെട്ടെന്ന് ആൾ മരിച്ചു എന്നതിന്റെ) ലക്ഷണമാണിത്. ഒരാഴ്ച്ചയ്ക്ക് ശേഷം പുറത്തുവന്നൊരു വീഡിയോയിൽ അദ്ദേഹത്തിന്റെ കഴുത്തിൽ വലിയൊരു മുറിവ് കാണപ്പെട്ടതുകാരണം ശരിയായ രീതിയിലാണോ വധശിക്ഷ നടപ്പിലാക്കിയതെന്ന സംശയമുയർന്നിരുന്നു.
സദ്ദാം ഹുസൈന്റെ സുരക്ഷാ സേനയായിരുന്ന മുഖാബരാത്തിന്റെ തലവനായിരുന്ന ബർസാൻ ഇബ്രാഹീം എന്നയാളുടെയും, മുൻപ് മുഖ്യ ന്യായാധിപനായിരുന്ന അവാദ് ഹമീദ് അൽ-ബന്ദർ എന്നയാളുടെയും തൂക്കിക്കൊല 2007 ജനുവരി 15-നാണ് നടപ്പിലാക്കിയത്. ബർസാന്റെ ശിരസ്സ് വധശിക്ഷയ്ക്കിടെ ഛേദിക്കപ്പെട്ടുപോയി. വീഴ്ച്ചയുടെ ദൈർഘ്യം കൂടുതലായിരുന്നു എന്നതിന്റെ തെളിവാണിത്.
പഴയ വൈസ്-പ്രസിഡന്റ് താഹ യാസ്സിൻ റമദാൻ ജീവപര്യന്തം തടവിന് 2006 നവംബർ അഞ്ചിന് ശിക്ഷിക്കപ്പെട്ടുവെങ്കിലും ശിക്ഷ തൂക്കിക്കൊലയായി 2007 ഫെബ്രുവരി 12-ന് മാറ്റി. 1982-ലെ മനുഷ്യരാശിക്കെതിരായ കുറ്റങ്ങൾക്ക് തൂക്കിലേറ്റപ്പെട്ട അവസാനത്തെ ആളാണ് അദ്ദേഹം. 2007 മാർച്ച് 20-ന് അദ്ദേഹത്തെ തൂക്കിലേറ്റി. ഇത്തവണ കുഴപ്പങ്ങളൊന്നുമില്ലാതെ തൂക്കിലേറ്റൽ നടന്നു.
സദ്ദാം ഹുസൈന്റെ ഒരു ഉയർന്ന മന്ത്രിയായിരുന്ന താരിഘ് അസീസിനെ പ്രതിപക്ഷ ഷിയാ പാർട്ടി അംഗങ്ങളെ വേട്ടയാടിയതിന് 2010 ഒക്ടോബർ 26-ൻ തൂക്കിക്കൊല്ലാൻ വിധിച്ചു.
2011 ജൂലൈ 14-ന് സുൽത്താൻ ഹാഷിം അൽ-തായ് എന്നയാളെയും സദ്ദാം ഹുസൈന്റെ രണ്ട് അർഥ സഹോദരന്മാരായ സബാവി ഇബ്രാഹിം അൽ-തിക്രീതി, വത്ബാൻ ഇബ്ഖിം അൽ-തിക്രീതി എന്നിവരെയും വധശിക്ഷ നടപ്പാക്കുന്നതിനായി ഇറാക്ക് അധികാരികൾക്ക് കൈമാറ്റം ചെയ്തു. 42 കച്ചവടക്കാരെ വില നിയന്ത്രിക്കാൻ ശ്രമിച്ചു എന്നാരോപിച്ച് പണ്ട് കൊലപ്പെടുത്തിയതിൽ പങ്കുണ്ടായിരുന്നതിനാലാണ് സദ്ദാമിന്റെ അർദ്ധസഹോദരന്മാരെ 2009 മാർച്ച് 11-ന് തൂക്കിക്കൊല്ലാൻ വിധിച്ചത്.
ഇറാക്കിന്റെ സർക്കാർ വധശിക്ഷാ നിരക്ക് രഹസ്യമായി വയ്ക്കുന്നതായി ആരോപണമുണ്ട്, എല്ലാ വർഷവും നൂറുകണക്കിനാളുകളെ തൂക്കിലേറ്റുന്നുണ്ടാവാം. ആംനസ്റ്റി ഇന്റർനാഷണലിന്റെ കണക്കനുസരിച്ച് 2007-ൽ 900 ആൾക്കാർ ഇറാക്കിൽ തൂക്കിക്കൊല്ലപ്പെടാൻ അത്യധികം സാദ്ധ്യതയുള്ള നിലയിൽ കഴിയുകയാണ്.
ഇസ്രായേൽ
ഇസ്രായേലിന്റെ ക്രിമിനൽ നിയമത്തിൽ വധശിക്ഷയ്ക്ക് വകുപ്പുണ്ടെങ്കിലും ഇതുവരെ നാസി നേതാവ് അഡോൾഫ് എയ്ക്ക്മാനെ 1962 മേയ് 31-ന് തൂക്കിക്കൊന്ന ഒറ്റ അവസരത്തിൽ മാത്രമേ അതുപയോഗിച്ചിട്ടുള്ളൂ.
ജോർഡാൻ
തൂക്കുകയറാണ് ജോർദാനിൽ പരമ്പരാഗതമായി വധശിക്ഷയ്ക്കുപയോഗിക്കുന്ന മാർഗ്ഗം. 1993-ൽ ഇസ്രായേലിനു വേണ്ടി ചാരപ്രവർത്തി നടത്തി എന്നാരോപിച്ച് രണ്ട് ജോർഡാൻ കാരെ തൂക്കിലേറ്റി.
മലേഷ്യ
തൂക്കുകയറാണ് വധശിക്ഷയ്ക്ക് മലേഷ്യയിൽ വളരെനാളായി ഉപയോഗിച്ചു വരുന്ന മാർഗ്ഗം.
പോർച്ചുഗൽ
പോർച്ചുഗലിൽ തൂക്കിക്കൊല്ലപ്പെട്ട അവസാനയാൾ 1842 ഏപ്രിൽ 16-ന് ശിക്ഷിക്കപ്പെട്ട ഫ്രാൻസിസ്കൊ മാറ്റോസ് ലോബോസ് എന്നയാളാണ്. അതിനു മുൻപ് തൂക്കിക്കൊല സാധാരണയായി നൽകപ്പെടുന്ന വധശിക്ഷയായിരുന്നു.
പാകിസ്താൻ
തൂക്കുകയറാണ് പാകിസ്താനിൽ വധശിക്ഷയ്ക്ക് ഉപയോഗിക്കുന്ന പ്രധാനമാർഗ്ഗം.
റഷ്യ
റോമനോവ് രാജവംശത്തിന്റെ കാലത്ത് റഷ്യൻ സാമ്രാജ്യത്തിൽ പതിനഞ്ചും പതിനാറും നൂറ്റാണ്ടുകളിൽ നിലവിലിരുന്ന ശുലത്തിൽ കയറ്റലിനു (ഇംപേൽമെന്റ്) പകരം തൂക്കുശിക്ഷ റഷ്യയിൽ പ്രചാരത്തിലായി.
തൂക്കിക്കൊല്ലലും പാട്ടകൃഷിയും (സെർഫ്ഡം) അലക്സാണ്ടർ II എന്ന ഭരണാധികാരിയുടെ കാലത്ത് ഇല്ലാതാക്കിയെങ്കിലും അദ്ദേഹത്തിന്റെ മരണത്തോടെ അവ പുനഃസ്ഥാപിക്കപ്പെട്ടു. അദ്ദേഹത്തിന്റെ കൊലയാളികളെ തൂക്കിക്കൊല്ലുകയാണുണ്ടായത്. കൊലപാതകക്കുറ്റത്തിന് വധശിക്ഷയ്ക്ക് വിധിക്കപ്പെട്ട പലരുടെയും ശിക്ഷ സാധാരണ ജീവപര്യന്തമായി ഇളവു ചെയ്തു കൊടുത്തിരുന്നുവെങ്കിലും രാജദ്രോഹക്കുറ്റത്തിന് ശിക്ഷിക്കപ്പെടുന്നവരെ സാധാരണ തൂക്കിക്കൊന്നിരുന്നു. ഫിൻലാന്റിലെ ഗ്രാന്റ് ഡച്ചി, പോളണ്ട് രാജ്യം എന്നിങ്ങനെ റഷ്യൻ സാംമ്രാജ്യത്തിന് കീഴിലായിരുന്ന സ്ഥലങ്ങളിലും ഇതായിരുന്നു സ്ഥിതി. ടാവെറ്റി ലൂക്കാരിനെൻ എന്ന ഫിൻലന്റുകാരനെ ചാരപ്രവർത്തിക്കും രാജ്യദ്രോഹത്തിനും ശിക്ഷയായി1916-ൽ തൂക്കിക്കൊന്നതാണ് ഇത്തരത്തിൽ ഒരു ഫിൻലന്റുകാരൻ മരിക്കുന്ന അവസാന സംഭവം.
1917-ലെ വിപ്ലവത്തിന് ശേഷം മരണശിക്ഷ കടലാസിൽ നിറുത്തലാക്കിയെങ്കിലും ഭരണകൂടത്തിന്റെ ശത്രുക്കളെന്നു കരുതുന്നവർക്കെതിരെ തുടർച്ചയായി ഉപയോഗിച്ചു വന്നിരുന്നു. ബോൾഷെവിക്കുകൾക്ക് കീഴിൽ മിക്ക വധശിക്ഷകളും വെടിവയ്പ്പിലൂടെയായിരുന്നു നടപ്പാക്കിയിരുന്നത്. റഷ്യയിൽ അവസാനം തൂക്കിക്കൊല്ലപ്പെട്ടത് 1946-ൽ ആന്ദ്രേ വ്ലാസോവ് എന്നയാളും അനുയായികളുമായിരുന്നു.
സിങ്കപ്പൂർ
സിങ്കപ്പൂരിൽ വീഴ്ച്ചാദൈർഘ്യം കൂടിയ തൂക്കിക്കൊലയാണ് മയക്കുമരുന്ന് കള്ളക്കടത്ത്, കൊലപാതകം, തട്ടിക്കൊണ്ടു പോകൽ, അനുമതിയില്ലാതെ തോക്കുകൾ കൈവശം വയ്ക്കുക തുടങ്ങിയ പല കുറ്റകൃത്യങ്ങൾക്കും നിയമപരമായി നിർദ്ദേശിക്കുന്ന ശിക്ഷ.
സിറിയ
സിറിയ പരസ്യമായി തൂക്കുശിക്ഷ നടപ്പിലാക്കാറുണ്ട്. 1952-ൽ രണ്ട് ജൂതന്മാരെയും 1965-ൽ ഇസ്രായേൽ ചാരൻ എലി കോഹനെയും ഇങ്ങനെ തൂക്കിക്കൊന്നിരുന്നു.
യുനൈറ്റഡ് കിങ്ഡം
ആംഗ്ലോ-സാക്സൺ കാലഘട്ടം മുതൽ നിയമപരമായ വധശിക്ഷാരീതിയായി തൂക്കിക്കൊല ഇംഗ്ലണ്ടിൽ നിലനിന്നിരുന്നു എന്ന് കരുതപ്പെടുന്നു. അറിയപ്പെടുന്ന ആദ്യത്തെ ബ്രിട്ടീഷ് ആരാച്ചാരുടെ പേർ 1360-കളിൽ ജോലി ചെയ്തിരുന്ന തോമസ് ഡെ വാർബ്ലിൻടൺ എന്നയാളാണ്. പതിനാറാം നൂറ്റാണ്ടു മുതൽ 1964-ൽ അവസാനത്തെ തൂക്കുശിക്ഷ നടപ്പിലാക്കിയ ആരാച്ചാർമാരായ റോബർട്ട് ലെസ്ലി സ്റ്റ്യൂവാർട്ട്, ഹാരി അലൻ എന്നിവർ വരെയുള്ള എല്ലാവരുടെയും വിവരങ്ങൾ ലഭ്യമാണ്. 1955 ജൂലൈ 13-ന് തൂക്കിലേറ്റപ്പെട്ട റൂത്ത് എല്ലിസ് ആണ് അവസാനം വധശിക്ഷ ലഭിച്ച സ്ത്രീ.
പത്തൊമ്പതാം നൂറ്റാണ്ടിന്റെ തുടക്കം വരെ കുട്ടികൾക്കും മുതിർന്നവർക്കും ഒരേ ശിക്ഷയായിരുന്നും നൽകി വന്നിരുന്നത്. മോഷണത്തിനു പോലും മരണ ശിക്ഷ നൽകപ്പെട്ടിരുന്നു. 1814-ൽ പതിന്നാല് വയസ്സിൽ താഴെ പ്രായമുള്ള അഞ്ച് കുട്ടിക്കുറ്റവാളികളെ ഓൾഡ് ബെയ്ലി എന്ന സ്ഥലത്തു വച്ച് തൂക്കിക്കൊന്നു. ഇതിൽ ഇളയ കുട്ടിക്ക് എട്ടു വയസ്സേ പ്രായമുണ്ടായിരുന്നുള്ളൂ. 1868 വരെ തൂക്കുശിക്ഷകൾ പൊതുജനങ്ങളുടെ മുന്നിൽ വച്ചായിരുന്നു നടത്തിയിരുന്നത്.
1957-ൽ വധശിക്ഷ പൂർണ്ണമായും ഒഴിവാക്കുന്നതിന്റെ ഭാഗമായി കൊലപാതകങ്ങളെ രണ്ട് തലത്തിലുള്ളതായി തരം തിരിക്കപ്പെട്ടു. ഫ്സ്റ്റ് ഡിഗ്രി കൊലപാതകത്തിന് മാത്രമേ വധശിക്ഷ നൽകപ്പെട്ടിരുന്നുള്ളൂ.
1965-ൽ പാർലമെന്റ് 5 വർഷത്തേയ്ക്ക് താത്കാലികമായി വധശിക്ഷ ഇല്ലാതെയാക്കി. 1969-ൽ ഇത് സ്ഥിരമാക്കി. പട്ടാളവുമായി ബന്ധപ്പെട്ട കേസുകളിലും ഇത് ബാധകമാണ്.
സിൽക്ക് കയർ
യുനൈറ്റഡ് കിങ്ഡത്തിൽ ചില കുറ്റം ചെയ്യുന്നവരെ സിൽക്ക് കയറുപയോഗിച്ച് തൂക്കിക്കൊന്നിരുന്നു.
യുനൈറ്റഡ് സ്റ്റേറ്റ്സ് ഓഫ് അമേരിക്ക
മരണശിക്ഷ ചില സംസ്ഥാനങ്ങളിൽ നിലവിലുണ്ടെങ്കിലും മറ്റു ചില സംസ്ഥാനങ്ങൾ നിറുത്തലാക്കിയിട്ടുണ്ട്. ഫെഡറൽ നിയമപ്രകാരമുള്ള മരണശിക്ഷ എല്ലാ സംസ്ഥാനങ്ങൾക്കും ബാധകമാണ്.
കാലിഫോർണിയയിൽ സാൻ ക്വെന്റിൻ ജയിലിൽ 1949-നും 1952-നും മദ്ധ്യേ വാർഡനായി ജോലി ചെയ്തിരുന്ന ക്ലിന്റൺ ഡഫ്ഫി എന്നയാൾ തൊണ്ണൂറിനു മുകളിൽ എണ്ണം മരണശിക്ഷകൾക്ക് സാക്ഷ്യം വഹിച്ചിട്ടുണ്ട്. ജോലിയിൽ നിന്ന് വിരമിച്ച ശേഷം അദ്ദേഹം മരണശിക്ഷയ്ക്ക് എതിരാവുകയും എൺപത്തെട്ട് ആണുങ്ങളും രണ്ട് പെണ്ണുങ്ങളും എന്ന പേരിൽ വധശിക്ഷ നിർത്തലാക്കുന്നതിനെ അനുകൂലിച്ച് ഒരു ഓർമക്കുറിപ്പ് പുറത്തിറക്കുകയും ചെയ്തു. പല തൂക്കിക്കൊലകളും കുഴപ്പത്തിൽ അവസാനിക്കുന്നതും അതുമൂലം അദ്ദേഹത്തിനു മുന്നേ വാർഡനായിരുന്ന ജേംസ് ബി. ഹോളോഹാൻ എന്നയാൾ തൂക്കിക്കൊലയ്ക്ക് പകരം ഗ്യാസ് ചേമ്പർ ഉപയോഗിക്കാൻ കാലിഫോർണിയ നിയമസഭയോട് 1937-ൽ അപേക്ഷിച്ചതും മറ്റും ഈ പുസ്തകത്തിൽ ഉൾപ്പെടുത്തിയിട്ടുണ്ട്.
പലതരം വധശിക്ഷാ രീതികളും മാറി മിക്ക സ്റ്റേറ്റുകളിലും ഫെഡറൽ സർക്കാരിലും വിഷം കുത്തിവയ്പ്പായിട്ടുണ്ട്. തൂക്കിക്കൊല ശിക്ഷ വിധിക്കപ്പെട്ടയാളിന് തിരഞ്ഞെടുക്കാവുന്ന ഒരു രീതിയായി നിലനിർത്തിയിരുന്ന മിക്ക സംസ്ഥാനങ്ങളും ഈ രീതി ഒഴിവാക്കിയിട്ടുണ്ട്. ശിക്ഷിക്കപ്പെട്ട കൊലപാതകിയായ വിക്ടർ ഫ്യൂഗർ എന്നയാളാണ് അയോവ സംസ്ഥാനത്തു വച്ച് 1963 മാർച്ച് 15-ന് അവസാനമായി തൂക്കിലേറ്റപ്പെട്ടയാൾ. 1965-ൽ മരണശിക്ഷ ഒഴിവാക്കി പകരം പരോളില്ലാത്ത ജീവപര്യന്തം തടവ് നിലവിൽ വന്നതിന് മുൻപ് തൂക്കുശിക്ഷയായിരുന്നു അയോവയിൽ മുഖ്യ വധശിക്ഷാ രീതി.
ബാർട്ടൻ കേ കിർഹാം എന്നയാളാണ് യൂട്ടാ സംസ്ഥാനത്ത് അവസാനമായി തൂക്കിലേറ്റപ്പെട്ടയാൾ. അയാൾ വെടിവച്ച് കൊല്ലുന്നതിനു പകരം തൂക്കിക്കൊല തിരഞ്ഞെടുക്കുകയായിരുന്നു. പിന്നീട് 1980-ൽ യൂട്ടായിൽ വിഷം കുത്തിവച്ച് കൊല്ലുന്ന രീതി നടപ്പിൽ വന്നു.
ഡെലാവേർ സംസ്ഥാനത്തിന്റെ നിയമം 1986-ൽ മാറ്റി തൂക്കുശിക്ഷയ്ക്ക് പകരം വിഷം കുത്തിവയ്പ്പ് നിലവിൽ വന്നു. അതിനു മുന്നേ ശിക്ഷാവിധി വന്നിരുന്ന ആൾക്കാർക്ക് തൂക്കുമരണം തിരഞ്ഞെടുക്കാൻ സാധിക്കുമായിരുന്നു. 1996-ൽ ബില്ലി ബെയ്ലി എന്നയാളെ തൂക്കിക്കൊന്നതാണ് അമേരിക്കൻ ചരിത്രത്തിലെ ഏറ്റവും അടുത്ത കാലത്തു നടന്ന തൂക്കിക്കൊല.
വാഷിംഗ്ടൺ, ന്യ ഹാംപ്ഷൈർ എന്നീ സംസ്ഥാനങ്ങളിൽ തൂക്കിക്കൊല ഇപ്പോഴും ഒരു തിരഞ്ഞെടുക്കാവുന്ന രീതിയായി നിലനില്ക്കുന്നുണ്ട്.
പുറത്തേയ്ക്കുള്ള കണ്ണികൾ
വർഗ്ഗം:വധശിക്ഷ വർഗ്ഗം:ആത്മഹത്യ
Death penalty
ഗോപിനാഥ് മുതുകാട്
ആധുനിക ജാലവിദ്യാരംഗത്ത് ഏറെ ശ്രദ്ധേയനായ ഒരു ജാലവിദ്യക്കാരനാണ്‌ ഗോപിനാഥ് മുതുകാട്.
ജീവിതരേഖ
1964 ഏപ്രിൽ പത്താം തീയതി മലപ്പുറം ജില്ലയിലെ കവളമുക്കട്ടയിൽ കവണഞ്ചേരി കുഞ്ഞുണ്ണിനായരുടേയും മുതുകാട് ദേവകിയമ്മയുടെയും മകനായി ജനിച്ചു. പത്താമത്തെ വയസു മുതൽ മാജിക്ക് പരിശീലനം ആരംഭിച്ചു. മഞ്ചേരി എൻ.എസ്സ്.എസ്സ്. കോളേജിൽ നിന്നു ഗണിതശാസ്തത്തിൽ ബിരുദം നേടി തുടർന്ന് എൽ എൽ ബി പഠനം തുടങ്ങിയെങ്കിലും മാജിക്കിനോടുള്ള ആവേശം മൂലം പഠനം ഉപേക്ഷിച്ചു ഈ രംഗത്ത് നിലയുറപ്പിച്ചു,1985 മുതൽ പ്രൊഫഷണൽ മാജിക് രംഗത്ത് സജീവ സാന്നിധ്യം. 1996-ൽ ഏഷ്യയിലെ ആദ്യത്തെ മാജിക് അക്കാദമി സ്ഥാപിച്ചു,അക്കാദമിയുടെ എക്സിക്യുട്ടിവ് ഡയരക്ടർ ആയി പ്രവർത്തിച്ചു വരുന്നു.
നിലമ്പൂർ ആസ്ഥാനമാക്കി മുതുകാട് മാജിക്കൽ എന്റർടെയ്നേഴ് സ് എന്ന പേരിൽ ഒരു മാജിക്ക് ട്രൂപ്പിനു രൂപം കൊടുത്തു. ഇന്ത്യയിലും വിദേശത്തുമായി നിരവധി വേദികളിൽ പരിപാടികൾ അവതരിപ്പിച്ചു വരുന്നു. മാജിക്കിനെ ആധുനികവൽക്കരിച്ചതിനും ഈ രംഗത്ത് ഒട്ടേറെ പുതുമകൾ സൃഷ്ടിച്ചതിനും ലോകമാന്ത്രിക സംഘടനയായ ഇന്റർനാഷണൽ ബ്രദർഹുഡ് ഓഫ് മെജിഷ്യൻസിന്റ വിശിഷ്ടാംഗീകാരവും മറ്റു നിരവധി പുരസ്കാരങ്ങളും ലഭിച്ചട്ടുണ്ട്.2002-ൽ വിസ്മയ ഭാരത യാത്ര 2004-ൽ ഗാന്ധി മന്ത്ര ,2007-ൽ വിസ്മയ് സ്വരാജ് യാത്ര ,2010-ൽ മിഷൻഇന്ത്യ തുടങ്ങിയ സന്ദേശ ഭാരത യാത്രകൾ നടത്തി.
അവതാരകൻ
വ്യത്യസ്ത മാജിക്കൽ പ്രോഗ്രാമുകളുമായി ചാനലുകളിൽ അവതാരകനായിട്ടുണ്ട്. മാജികുകളെ കൂടാതെയുള്ള മറ്റു പരിപാടികളുടെ അവതാരകനായും മജീഷ്യൻ മുതുകാട് പ്രത്യക്ഷപ്പെടുന്നുണ്ട്. കൈരളി ചാനലിൽ കുട്ടികളുമായിയുള്ള ടോക് ഷോ നടത്തിയിരുന്നു. നിലവിൽ മീഡിയാവൺ ടിവിയിൽ മലർവാടി ലിറ്റിൽ സ്കോളർ‍ എന്ന ക്വിസ് പ്രോഗ്രാമിൻറെ ആങ്കറാണ്. സംസ്ഥാന തലത്തിൽ നിന്ന് തെരഞ്ഞെടുക്കപ്പെട്ട വിദ്യാർഥികൾക്കായി നടത്തുന്ന വൈജ്‍ഞാനിക മത്സരമാണ് ലിറ്റിൽ സ്കോളർ. ചോദ്യോത്തരത്തോടൊപ്പം വിഷയങ്ങളുമായി ബന്ധപ്പെട്ട മാജികും കഥകളുമെല്ലാം ചേർന്നാണ് അവതരണം. thumb|250px|right|മലർവാടി ലിറ്റിൽ സ്കോളർ ക്വിസ് മത്സരം [[ഗോപിനാഥ് മുതുകാട് അവതരിപ്പിക്കുന്നു]]
മാജിക് പ്ലാനെറ്റ്
കുട്ടികൾക്ക്‌ വിനോദത്തോടൊപ്പം വിജ്‌ഞാനവും പകർന്നു നൽകാൻ തിരുവനന്തപുരത്ത് ആരംഭിച്ച കേന്ദ്രമാണ് മാജിക് പ്ലാനെറ്റ്. ഈഫ്‌ യൂ ഡോണ്ട്‌ ബിലീവ്‌ ഇൻ മാജിക്‌ യു വിൽ നെവർ ഫൈൻഡ്‌ ഇറ്റ്‌... ഇതാണ്‌ കിൻഫ്രായിലെ മാജിക്‌ പ്ലാനെറ്റിലെ സ്വാഗതവാക്യം. കഴക്കൂട്ടത്ത്‌ കിൻഫ്രാ ഫിലിം ആൻഡ്‌ വീഡിയോ പാർക്കിലാണ് ഈ സ്ഥാപനം. ദിവസം രണ്ടു ഷോ ഉണ്ടാകും. അതു കഴിയുമ്പോൾ മറ്റൊരു വാതിൽ തുറക്കപ്പെടും. അതിലൂടെ പുറത്തിറങ്ങാം. ഒരു കൺകെട്ട്‌ വിദ്യയുടെ എല്ലാ സൗകര്യങ്ങളും ഉപയോഗിച്ച്‌ നിർമ്മിച്ചതാണ്‌ ഈ മാജിക്‌ പ്ലാനെറ്റ്‌. ഓരോ ചുവടിലും വിസ്‌മയം നിറയ്‌ക്കുന്ന മാജിക്‌ പ്ലാനെറ്റ്. കേരളത്തിലെ ആദ്യ മാജിക്‌ അക്കാദമി തിരുവനന്തപുരത്ത്‌ തുടങ്ങിയതും‌ മജീഷ്യൻ ഗോപിനാഥ്‌ മുതുകാടിന്റെ ശ്രമഫലമായിട്ടാണ്‌
പുറത്തേക്കുള്ള കണ്ണികൾ
വർഗ്ഗം:1964-ൽ ജനിച്ചവർ വർഗ്ഗം:ഏപ്രിൽ 10-ന് ജനിച്ചവർ വർഗ്ഗം:കേരളത്തിൽ നിന്നുള്ള ജാലവിദ്യക്കാർ വർഗ്ഗം:മികച്ച മജീഷ്യനുള്ള കേരള സംഗീത നാടക അക്കാദമി പുരസ്കാരം ലഭിച്ചവർ വർഗ്ഗം:കേരള സംഗീതനാടക അക്കാദമി വിശിഷ്‌ടാംഗത്വം ലഭിച്ചവർ
ഹൈദരാബാദ് അന്താരാഷ്ട്ര വിമാനത്താവളം
ഹൈദരാബാദ് അന്താരാഷ്ട്ര വിമാനത്താവളം അഥവാ രാജീവ് ഗാന്ധി അന്താരാഷ്ട്ര വിമാനത്താവളം  ഹൈദരാബാദ് നഗരത്തിൽ‌നിന്നും ഏകദേശം  22 കി. മീ. അകലെ ഷംഷാബാദിന് അടുത്ത് സ്ഥിതി ചെയ്യുന്നു. ബേഗം‌പേട്ടിലുള്ള പഴയ വിമാനത്താവളത്തിനു പകരമാണ് ഈ പുതിയ വിമാനത്താവളം. ഇത് 2008 മാർച്ച് 23-നു പുലർച്ചെ 12:01 -ന് പ്രവർത്തനമാരംഭിച്ചു. കൊച്ചി അന്താരാഷ്ട്ര വിമാനത്താവളത്തിനുശേഷം പൊതുജനപങ്കാളിത്തത്തേടെ നിർമ്മിക്കുന്ന വിമാനത്താവളമാണിത്.
External links
വർഗ്ഗം:ഇന്ത്യയിലെ വിമാനത്താവളങ്ങൾ
കേരള നിയമസഭയിലേക്ക് നാമനിർദ്ദേശം ചെയ്യപ്പെട്ട ആംഗ്ലോ ഇന്ത്യൻ പ്രതിനിധികൾ
കേരള നിയമസഭയിലേക്ക് നാമനിദ്ദേശം ചെയ്യപ്പെട്ട ആംഗ്ലോ ഇന്ത്യൻ പ്രതിനിധികൾ
വർഗ്ഗം:കേരള നിയമസഭയുമായി ബന്ധപ്പെട്ട പട്ടികകൾ
ഹെറോദാ ആൻറ്റിപ്പാസ്
ഹെറോദാ ആൻറ്റിപ്പാസ് ഒന്നാം നൂറ്റാണ്ടിലെ ഗലീലിയിലെയും പെരിയയിലെയും ഭരണാധികാരിയായിരുന്നു. ടെട്രാർക്ക് ("നാലിലൊന്നിന്റെ ഭരണാധികാരി") എന്ന പദവി വഹിച്ച അദ്ദേഹത്തെ "ഹെറോഡ് ദി ടെട്രാർക്ക്", "ഹെരോദാരാജാവ്" എന്നൊക്കെ പുതിയ നിയമത്തിൽ വിശേഷിപ്പിക്കുന്നു. എന്നാൽ അദ്ദേഹം ഒരിക്കലും രാജാവായിരുന്നില്ല. ഇദ്ദേഹമാണ് യോഹന്നാൻ സ്നാപകനെ വധിക്കാൻ ഉത്തരവിട്ടത്.
അവലംബങ്ങൾ
വർഗ്ഗം:ബൈബിളിലെ കഥാപാത്രങ്ങൾ
കാതോലിക്കേറ്റ് കോളേജ്, പത്തനംതിട്ട
പത്തനംതിട്ട നഗരത്തിന് സമീപം സ്ഥിതി ചെയ്യുന്ന ഒരു കലാലയമാണ് കാതോലിക്കേറ്റ് കോളേജ്. 1952-ൽ സ്ഥാപിതമായ ഈ സ്ഥാപനം കോട്ടയം മഹാത്മാഗാന്ധി സർവ്വകലാശാലയോട് അഫിലിയേറ്റ് ചെയ്തിരിക്കുന്നു. നാഷണൽ അസസ്‌മെന്റ് ആൻഡ് അക്രഡിറ്റേഷൻ കൗൺസിലിൽ (NAAC) നിന്ന് അക്കാദമിക് അക്രഡിറ്റേഷൻ ലഭിച്ച കേരളത്തിലെ ആദ്യത്തെ കോളേജുകളുടെ ഗ്രൂപ്പിൽ പെട്ടതാണ് കാതോലിക്കേറ്റ് കോളേജ്. (NAAC) റീ-അക്രഡിറ്റേഷന്റെ മൂന്നാം ഘട്ടത്തിൽ, കോളേജ് A + ഗ്രേഡിൽ 3.60 CGPA-യോടെ NAAC-ൽ നിന്ന് വീണ്ടും അംഗീകാരം നേടി. മലങ്കര ഓർത്തഡോക്സ് സഭയുടെ കീഴിൽ വരുന്ന ഈ കലാലയം മാർ ബേസേലിയോസ് ഗീവർഗ്ഗീസ് II ആണ് സ്ഥാപിച്ചത്.
ബോട്ടണി വിഭാഗത്തിലെ ഡോ.ഫിലിപ്പോസ് ഉമ്മനാണ് പ്രിൻസിപ്പൽ.
അക്കാദമിക്
കോളേജിൽ 2000 വിദ്യാർത്ഥികളുണ്ട്. ഇതിന് 110 അദ്ധ്യാപകരും, 67 അഡ്മിനിസ്ട്രേറ്റീവ് സ്റ്റാഫും ഉണ്ട്. ഇംഗ്ലീഷ്, മലയാളം, ഹിന്ദി, ഇക്കണോമിക്‌സ്, ഹിസ്റ്ററി, മാത്തമാറ്റിക്‌സ്, ഫിസിക്‌സ്, കെമിസ്ട്രി, ബോട്ടണി, സുവോളജി, കൊമേഴ്‌സ് എന്നീ വിഷയങ്ങളിൽ ബിരുദ കോഴ്‌സുകളുണ്ട്. കോളേജിൽ മലയാളം, ഹിന്ദി, സുവോളജി, ബോട്ടണി, ഫിസിക്‌സ്, മാത്തമാറ്റിക്‌സ് എന്നീ വകുപ്പുകളിൽ ഗവേഷണ സൗകര്യങ്ങളുണ്ട്.
ഇന്ദിരാഗാന്ധി നാഷണൽ ഓപ്പൺ യൂണിവേഴ്സിറ്റിയുടെ ഒരു പഠനകേന്ദ്രവും കോളേജിലുണ്ട്.
സംഭാവനകൾ
കോളേജിലെ എൻ.എസ്.എസും, ഭൂമിത്രസേന ക്ലബ്ബും, സ്റ്റാഫ് ക്ലബ്ബും ചേർന്ന് 14 വീടുകൾ പാവപ്പെട്ടവർക്ക് നൽകി.
കോഴ്സുകൾ
കോളേജിന് UGC സ്പോൺസർ ചെയ്യുന്ന നാല് കരിയർ ഓറിയന്റഡ് ആഡ്-ഓൺ കോഴ്സുകളുണ്ട്:
ഫിസിക്‌സ് ഡിപ്പാർട്ട്‌മെന്റിന് യുഎസ് അധിഷ്ഠിതമായ രണ്ട് വിദ്യാർത്ഥി അധ്യായങ്ങളുണ്ട്:
M.Com.
B.A. B.Sc. B.Com.
പുറമെ നിന്നുള്ള കണ്ണികൾ
വർഗ്ഗം:പത്തനംതിട്ട ജില്ലയിലെ കലാലയങ്ങൾ വർഗ്ഗം:മഹാത്മാഗാന്ധി സർവ്വകലാശാലക്കു കീഴിലുള്ള കലാലയങ്ങൾ
ഹിറ്റ്‌ലർ (മലയാളചലച്ചിത്രം)
1996-ൽ പുറത്തിറാങ്ങിയ മലയാളചലച്ചിത്രമാണ് ഹിറ്റ്‌ലർ. സിദ്ദിഖാണ് രചനയും സംവിധാവും. മമ്മൂട്ടി മുകേഷ്, ശോഭന, സായി കുമാർ, ജഗദീഷ് വാണി വിശ്വനാഥ് തുടങ്ങിയവർ  പ്രധാന വേഷങ്ങളിലഭിനയിച്ചു.
കർക്കശ സ്വഭാവം പുലർത്തുന്ന വ്യക്തിത്വവും പ്രദേശത്തെ ചെറുപ്പക്കാരോടുള്ള അനിയന്ത്രിതമായ ദേഷ്യം എന്നിവ കാരണം 'ഹിറ്റ്‌ലർ' എന്നറിയപ്പെടുന്ന മാധവങ്കുട്ടിയുടെ (മമ്മൂട്ടി) ജീവിതത്തെ ചുറ്റിപ്പറ്റിയാണ് കഥ.
കഥ
"ഹിറ്റ്‌ലർ" മാധവൻകുട്ടി എന്ന് പ്രാദേശികമായി അറിയപ്പെട്ടിരുന്ന ഒരു ധനികനായ മാധവൻകുട്ടിയുടെ, തന്റെ കർക്കശമായ സ്വഭാവം കൊണ്ടും, ആധിപത്യം പുലർത്തുന്ന വ്യക്തിത്വം കൊണ്ടും, തന്റെ അഞ്ച് ഇളയ സഹോദരിമാരെ വേട്ടയാടിയതിന് പ്രദേശത്തെ ചെറുപ്പക്കാരോടുള്ള അനിയന്ത്രിതമായ രോഷത്തെക്കുറിച്ചും സിനിമ സംസാരിക്കുന്നു. ഈ ലോകത്ത് മറ്റെന്തിനേക്കാളും അവൻ തന്റെ കുടുംബത്തെ സ്നേഹിക്കുന്നുണ്ടെങ്കിലും, അവൻ തന്റെ സ്നേഹം പ്രകടിപ്പിക്കുന്നതിൽ പരാജയപ്പെടുന്നു. അമ്മയുടെ മരണം മുതൽ കുടുംബം നോക്കുകയായിരുന്നു ഇയാൾ. അവരുടെ അച്ഛൻ പിള്ളേച്ചൻ വീണ്ടും രണ്ട് പെൺമക്കളുമായി വിവാഹിതനാണ്, ആദ്യ വിവാഹത്തിലെ മക്കൾ അവനോട് സംസാരിക്കുക പോലും ചെയ്യുന്നില്ല (കുട്ടികളും പിള്ളേച്ചനും തമ്മിലുള്ള വേർപിരിയലിന് മാധവൻകുട്ടിയുടെ അമ്മാവൻ ഗംഗാധര മേനോനാണ് ഉത്തരവാദി, അത് കഥയുടെ പിന്നീടുള്ള ഭാഗത്ത് വെളിപ്പെടുന്നു). മാധവൻകുട്ടിയുടെ വിവാഹം ഗംഗാധര മേനോന്റെ മകൾ ഗൗരിയുമായും സഹോദരി അമ്മുവിന്റെ വിവാഹം ഗൗരിയുടെ സഹോദരൻ ബാലചന്ദ്രനുമായും നിശ്ചയിച്ചിരുന്നു. ഒരിക്കൽ മാധവൻകുട്ടിയുടെ അഭാവത്തിൽ, അമ്മുവിനൊപ്പം കഴിയാൻ ബാലചന്ദ്രൻ അവന്റെ വീട്ടിലേക്ക് നുഴഞ്ഞുകയറി, പക്ഷേ ബാലചന്ദ്രൻ പിടിക്കപ്പെടുന്നു, ഇത് രണ്ട് കുടുംബങ്ങൾ തമ്മിലുള്ള ശത്രുതയിൽ കലാശിക്കുകയും കുടുംബങ്ങൾക്കിടയിൽ നിശ്ചയിച്ചിട്ടുള്ള ഏതെങ്കിലും വിവാഹത്തെ മാധവൻകുട്ടി എതിർക്കുകയും ചെയ്യുന്നു. ബാലചന്ദ്രൻ മറുവശത്ത് അവ സാധ്യമാക്കാൻ ആഗ്രഹിക്കുന്നു.
മൂത്ത സഹോദരി സീത നിർഭാഗ്യകരമായ ഒരു സംഭവത്തിലൂടെ കടന്നുപോകുമ്പോൾ കാര്യങ്ങൾ മാറുന്നു. മദ്യലഹരിയിലായിരുന്ന അവളുടെ അവിവാഹിതയായ പ്രൊഫസർ അവളെ ബലാത്സംഗം ചെയ്യുന്നു. ബോധം തിരിച്ചുകിട്ടിയ പ്രൊഫസർ മാധവൻകുട്ടിയോട് തന്റെ പ്രവൃത്തി ഏറ്റുപറയുന്നു. ഈ സംഭവം തന്റെ സഹോദരിമാരുടെ ജീവിതം നശിപ്പിക്കുമെന്ന് തോന്നിയ മാധവൻകുട്ടി ഇത് കേട്ടപ്പോൾ തകർന്നുപോയി. പ്രൊഫസർ മുന്നോട്ടുവയ്ക്കുന്ന പരിഹാരവുമായി പോകാൻ അവൻ നിർബന്ധിതനാകുന്നു. അയാൾ സീതയെ പ്രൊഫസറെ വിവാഹം കഴിക്കുന്നു. വിവാഹത്തിന് പിന്നിലെ വസ്തുതകൾ അറിയാതെ അവന്റെ സഹോദരി അമ്മു അവനോട് രോഷാകുലയാകുന്നു, അതേസമയം അവൻ അന്തർലീനമായി ധാർഷ്ട്യമുള്ളതിനാൽ വസ്തുതകൾ മറച്ചുവെക്കാൻ പരുഷമായ ആധിപത്യം പുലർത്തി. സഹോദരന്റെ ഇഷ്ടത്തിന് വിരുദ്ധമായി ഒന്നും ചെയ്യാത്ത അമ്മുവിനെ കിട്ടാനുള്ള അവസരമായി ബാലചന്ദ്രൻ ഇത് കണ്ടെത്തി. ബാലചന്ദ്രനും അമ്മുവും വിവാഹിതരായി അയൽപക്കത്ത് സ്ഥിരതാമസമാക്കുന്നു.
പുതിയ സംഭവവികാസങ്ങൾ കാരണം, മാധവൻകുട്ടിയുടെ അമ്മാവൻ ഗംഗാധര മേനോൻ അവരുടെ എതിരാളികളായ കോമ്പാറയുമായി ചങ്ങാത്തം കൂടാൻ ശ്രമിക്കുന്നു. മറുവശത്ത് അവർ പ്രതികാരം ചെയ്യാനും സഹായം വാഗ്ദാനം ചെയ്യാനും അവസരത്തിനായി കാത്തിരിക്കുകയായിരുന്നു, അതേസമയം മാധവൻകുട്ടിയെ ഒരു ഭീഷണിയായി കാണുന്നതിനാൽ ശത്രുക്കളായില്ലെങ്കിൽ ഒന്നും ചെയ്യാൻ കഴിയില്ല എന്നതിനാൽ മാധവൻകുട്ടിയും അമ്മാവനും തമ്മിലുള്ള വിദ്വേഷം വർദ്ധിപ്പിക്കുക എന്നതായിരുന്നു അവരുടെ യഥാർത്ഥ ഉദ്ദേശം. ഗംഗാധര മേനോൻ അംഗീകരിക്കുന്ന ഗൗരിയുമായുള്ള വിവാഹബന്ധവും അവർ നിർദ്ദേശിക്കുന്നു. മാധവൻകുട്ടിയുമായി ഇപ്പോഴും പ്രണയത്തിലായ ഗൗരി, വിവാഹം തടയാൻ കാരണക്കാരൻ മാധവൻകുട്ടിയാണെന്ന് പറഞ്ഞ് ഗർഭിണിയായി അഭിനയിക്കുന്നു. ഇത് ഗംഗാധര മേനോനെ പ്രകോപിപ്പിക്കുകയും നന്ദകുമാറിന്റെ (കോമ്പാറ കുടുംബത്തിൽ നിന്നുള്ള) ഉപദേശപ്രകാരം ഗൗരിയുടെ ജീവിതം നശിപ്പിച്ചതുപോലെ മാധവൻകുട്ടിയുടെ സഹോദരിമാരുടെ ജീവിതം നശിപ്പിക്കാൻ തീരുമാനിക്കുകയും ചെയ്യുന്നു. മാധവൻകുട്ടിയുടെ പിതാവ് ഗൂഢാലോചനയെക്കുറിച്ച് മനസ്സിലാക്കുകയും അവരെ പരാജയപ്പെടുത്തുകയും ചെയ്യുന്നു, പക്ഷേ അത് പെൺകുട്ടികളെയും അവനും പോലീസ് സ്റ്റേഷനിൽ എത്തിക്കുന്നു.
സത്യത്തെക്കുറിച്ച് മകനെ ബോധ്യപ്പെടുത്തുന്നതിൽ അയാൾ പരാജയപ്പെടുകയും അവന്റെ പെരുമാറ്റത്തിൽ അവർ പിതാവിനോട് ദേഷ്യപ്പെടുകയും ചെയ്യുന്നു. അവസരം കണ്ട് നന്ദകുമാർ പിള്ളേച്ചനെ കൊല്ലുന്നു. മാധവൻകുട്ടി, അച്ഛന്റെ പ്രവൃത്തിയിൽ ദേഷ്യപ്പെട്ടിട്ടും, തന്റെ അർദ്ധസഹോദരിമാരെ ഉപേക്ഷിക്കാതെ, മറ്റ് സഹോദരിമാരെ നിരാശരാക്കി അവരെ വീട്ടിലേക്ക് കൊണ്ടുവരുന്നു. അവർ മാധവൻകുട്ടിയുമായി തർക്കിക്കുകയും അമ്മുവിന്റെ വീട്ടിലേക്ക് താമസത്തിനായി പുറപ്പെടുകയും ചെയ്യുന്നു. സാഹചര്യത്തിന്റെ ഗൗരവം മനസ്സിലാക്കിയ ബാലചന്ദ്രൻ പെൺകുട്ടികളോട് അവരുടെ സഹോദരന്റെ അടുത്തേക്ക് മടങ്ങാൻ ആവശ്യപ്പെടുന്നു. തന്റെ സഹോദരിമാർക്കുവേണ്ടി ജീവൻ ബലിയർപ്പിക്കുന്നത് അവസാനിപ്പിക്കാനും മാധവൻകുട്ടിയെ ജീവനുതുല്യം സ്നേഹിക്കുന്ന ബാലചന്ദ്രന്റെ സഹോദരിയെ വിവാഹം കഴിക്കാനും മാധവൻകുട്ടിക്ക് വേണ്ടിയാണ് താൻ എന്ത് ചെയ്തതെന്നും ബാലചന്ദ്രൻ പറയുന്നു. മാപ്പ് പറയാൻ മാധവൻകുട്ടിയെ കണ്ടെത്താൻ ബാലചന്ദ്രൻ പോകുന്നു, എന്നാൽ മാധവൻകുട്ടിയെന്നു തോന്നിക്കുന്ന ഒരു വ്യക്തിയുടെ നേതൃത്വത്തിൽ ഒരു ഗുണ്ടാസംഘം ആക്രമിക്കുന്നു, യഥാർത്ഥത്തിൽ കോമ്പാറ കുടുംബത്തിലെ മൂത്തവൻ കൃഷ്ണനുണ്ണിയാണ് അവനെ കുടുക്കിയത്. ബാലചന്ദ്രൻ അതിജീവിക്കുന്നു, മാധവൻകുട്ടി അത് ചെയ്തുവെന്ന് കരുതുന്നു, ഇത് എല്ലാവരേയും, ഗൗരി പോലും മാധവൻകുട്ടിക്കെതിരെ തിരിയാൻ കാരണമാകുന്നു.
ഗംഗാധരമേനോൻ, കോമ്പാറ കുടുംബത്തിൽപ്പെട്ടവരോടൊപ്പം മാധവൻകുട്ടിയെ ഒരിക്കൽക്കൂടി കൊലപ്പെടുത്താൻ പോകുന്നു, എന്നാൽ താൻ തന്നെയാണ് ലക്ഷ്യം വെച്ചതെന്നും ബാലചന്ദ്രനെ മാധവൻകുട്ടി ആക്രമിച്ചില്ലെന്നും മനസ്സിലാക്കുന്നു. സംഭവിച്ചതെല്ലാം കഴിഞ്ഞ് മാധവൻകുട്ടി മേനോനെ രക്ഷിക്കാൻ ധൈര്യപ്പെടില്ല എന്ന് കരുതി അവർ മേനോനെ കൊലപ്പെടുത്താൻ ശ്രമിക്കുന്നു. ആശുപത്രിയിൽ മുറിവേറ്റ മേനോൻ തന്റെ അനന്തരവന്റെ നിരപരാധിത്വത്തെക്കുറിച്ച് കുടുംബത്തിലെ മറ്റുള്ളവരോട് പറയുന്നു. മാധവൻകുട്ടി ആക്രമണത്തെ അതിജീവിക്കുകയും കോമ്പാറ കുടുംബത്തെ അവരുടെ ജീവിതത്തിൽ നിന്ന് ഒഴിവാക്കുന്നതിൽ വിജയിക്കുകയും ചെയ്യുന്നു. താൻ വിശ്വസിക്കുന്ന എല്ലാ കാര്യങ്ങളിലും പ്രതീക്ഷ നഷ്ടപ്പെട്ട്, എല്ലാം ഉപേക്ഷിച്ച് എവിടെയെങ്കിലും പോകാൻ അവൻ തീരുമാനിക്കുന്നു. സഹോദരിമാരുടെ ക്ഷമാപണമോ താമസിക്കാനുള്ള അഭ്യർത്ഥനയോ അവൻ ചെവിക്കൊണ്ടില്ല. സഹോദരിമാരെ പരിപാലിക്കാനും ഗൗരിക്ക് ഒരിക്കലും നല്ല ഭർത്താവാകാൻ കഴിയാത്തതിനാൽ അവർക്ക് മികച്ച ഒരാളെ കണ്ടെത്താനും അദ്ദേഹം ബാലചന്ദ്രനോട് ആവശ്യപ്പെടുന്നു. അവൻ പോകാൻ തുടങ്ങുന്നു, എന്നിരുന്നാലും, ഒരു യുവാവ് തന്റെ സഹോദരിമാരെ ഉറ്റുനോക്കുന്നത് മാധവനെ പിന്തുടരാൻ നയിക്കുന്നു, അവൻ എപ്പോഴും താനായിരിക്കുമെന്നും ഒരിക്കലും പോകാൻ കഴിയില്ലെന്നും സൂചിപ്പിക്കുന്നു. അവന്റെ സഹോദരിമാരെല്ലാം സന്തോഷത്തിൽ ആഹ്ലാദിക്കുന്നതോടെ സിനിമ അവസാനിക്കുന്നു.
പുറത്തേക്കുള്ള കണ്ണികൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ വർഗ്ഗം:1996-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1996-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:മലയാളചലച്ചിത്രങ്ങൾ വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ
മറിയത്തിന്റെ വിമലഹൃദയത്തിന്റെ തിരുനാൾ
ഈശോയുടെ തിരുഹൃദയത്തിരുനാളിന്റെ പിറ്റേദിവസം ശനിയാഴ്ച മറിയത്തിന്റെ വിമലഹൃദയത്തിന്റെ തിരുനാൾ തിരുസ്സഭ കൊണ്ടാടുന്നു .വിശുദ്ധ ജോൺ യൂഡ്സ് സ്ഥാപിച്ച ഈശോയുടേയും മറിയത്തിന്റേയും സഭയിലാണ് 1648-ൽ ആദ്യമായി ഈ തിരുനാൾ ആചരിച്ചത്. ഫാത്തിമായിൽ ദൈവമാതാവു ലൂസിക്കു പ്രത്യക്ഷപ്പെട്ടപ്പോൾ തന്റെ വിമലഹൃദയത്തോടുള്ള ഭക്തിയുടെ ആവശ്യകതയും വെളിപ്പെടുത്തി .1942 മെയ് 13ന് പന്ത്രണ്ടാം പീയൂസ് മാർപ്പാപ്പാ റഷ്യ ഉൾപ്പെടെ ലോകത്തെ മുഴുവനായും മറിയത്തിന്റെ വിമലഹൃദയത്തിനു പ്രതിഷ്ഠിച്ചു .1942 ഡിസംബർ 8-ാം തിയതി പരിശുദ്ധ പിതാവ് പ്രതിഷ്ഠ നവീകരിച്ചു .1945 മുതൽ മറിയത്തിന്റെ വിമലഹൃദയത്തിന്റെ തിരുനാൾ സാർവ്വത്രിക സഭയിൽ ആചരിക്കുന്നു.
വർഗ്ഗം:ക്രിസ്ത്യൻ വിശേഷദിനങ്ങൾ വർഗ്ഗം:മറിയം
ജയിംസ് ഏൾ റേ
അമേരിക്കൻ ഐക്യനാടുകളിലെ കറുത്തവർഗ്ഗക്കാരുടെ അവകാശങ്ങൾക്കുവേണ്ടി പ്രവർത്തിച്ച മാർട്ടിൻ ലൂഥർ കിംഗിന്റെ ഘാതകനാണ് ജയിംസ് ഏൾ ‌റേ. 1968 ൽ മെംഫിസിൽ വെച്ചാണ് കിംഗിനു വെടിയേറ്റത്. ഘാതകനായ ജയിംസ് എൾ‌റേ, ഒരു തടവുപുള്ളിയായിരുന്നു. 1967 ൽ തടവുചാടി രക്ഷപെട്ട ജയിംസ് റേ മെഫിസിൽ സ്വന്തം മുറിയുടെ ബാൽക്കണിയിൽ നിൽക്കുകയായിരുന്ന കിംഗിനെ വെടിവെച്ചു വീഴ്ത്തുകയായിരുന്നു. തുടർന്ന് ലണ്ടനിലേക്ക് ഒളിച്ചു കടന്ന ഇയാൾ ബ്രസൽ‌സിലേക്ക് ഒളിച്ചുകടക്കാൻ ശ്രമിക്കുമ്പോൾ പിടിക്കപ്പെടുകയാണുണ്ടായത്. കുറ്റസമ്മതം നടത്തിയ ഇയാൾക്ക് 99 വർഷത്തെ തടവാണ് ശിക്ഷ വിധിക്കപ്പെട്ടത്.
അവലംബം
വർഗ്ഗം:പ്രമുഖരെ വധിച്ചവർ
പിള്ളേരോണം
ചിങ്ങമാസത്തിലെ തിരുവോണം പോലെ തന്നെ കർക്കിടകമാസത്തിലെ തിരുവോണദിവസം കൊണ്ടാടി വന്നിരുന്ന ഒരു ആഘോഷമാണ് പിള്ളേരോണം. തെക്കൻ കേരളത്തിൽ കർക്കിടകമാസത്തിലാണ് ഇത് ആഘോഷിച്ചിരുന്നത്. പൂക്കളം, ഓണപുടവ തുടങ്ങിയുള്ള ചിങ്ങമാസത്തിലെ ഓണസംബന്ധിയായി ചടങ്ങുകളൊന്നും തന്നെ പിള്ളേരോണത്തിന് ഉണ്ടാവാറില്ല. എങ്കിലും, കർക്കിടക വറുതിയിൽ പോലും ഓണാഘോഷത്തെ അനുസ്മരിപ്പിക്കുന്ന തരത്തിലുള്ള സദ്യ ഈ ആഘോഷത്തിന്റേയും പ്രത്യേകതയാണ്. കുട്ടികൾക്ക് വേണ്ടിയുള്ള ഓണാഘോഷം എന്ന രീതിയിലാണ് പിള്ളേരോണം എന്ന പേര് അന്വർത്ഥമാവുന്നത്. പണ്ട്, തിരുവോണം പോലെ തന്നെ പിള്ളേരോണവും മലയാളികൾക്ക് പ്രധാനപ്പെട്ട ആഘോഷമായിരുന്നു. മുമ്പ്, സാമൂതിരിയുടെ ഭരണകാലത്ത് തിരുനാവായിൽ മാമാങ്കം അരങ്ങേറിയത് പിള്ളേരോണം മുതലുള്ള ദിവസങ്ങളിലായിരുന്നു എന്ന് പറയപ്പെടുന്നു.
അവലംബം
വർഗ്ഗം:ഓണം
വിദ്യ അക്കാദമി ഓഫ് സയൻസ് ആൻ‌ഡ് ടെക്നോളജി
തൃശ്ശൂർ ജില്ലയിൽ കുന്നംകുളത്തിനും തൃശ്ശൂരിനും മധ്യേയുള്ള കൈപ്പറമ്പിനു ഏകദേശം 2കി.മി. വടക്കോട്ടുമാറി തലക്കോട്ടുകരയിൽ പ്രവർത്തിക്കുന്ന കേരളത്തിലെ ഏറ്റവും മികച്ച സ്വകാര്യ സ്വാശ്രയ എഞ്ചിനീയറിംഗ് കോളേജ് ആണ്  വിദ്യ അക്കാദമി ഓഫ് സയൻസ് ആൻ‌ഡ് ടെക്നോളജി. പ്രാ‍ദേശികമായി വിദ്യ എഞ്ചിനീയറിംഗ് കോളേജ്,  വിദ്യ കോളേജ്, വിദ്യ   എന്നീ പേരുകളിലും ഈ സ്ഥാപനം അറിയപ്പെടുന്നു.അധികാരസ്ഥാനങ്ങളുടെ അംഗീകാരങ്ങളും, ഐ. എസ്. ഓ. വിന്റെ ഗുണനിലവാര സർ‌ട്ടിഫിക്കറ്റും നേടിയിട്ടുള്ള ഈ കോളേജ് ആറു വിഷയങ്ങളിൽ ബി.ടെക് കോഴ്സും കൂടാതെ എം. സി. എ. കോഴ്സും നടത്തുന്നു. അറബ് ഗൾഫ് രാജ്യങ്ങളിലുള്ള പ്രവാസികളായ കേരളീയരുടെ കൂട്ടായ്മയിൽ നിന്നുദയം കൊണ്ട വിദ്യ ഇൻറർനാഷണൽ ചാരിറ്റബൾ ട്രസ്റ്റ് എന്ന സ്ഥാപനമാണ് ഈ കോളേജ് സ്ഥാപിച്ചതും ഇപ്പോൾ ഭരിക്കുന്നതും. ലഘുചിത്രം|VAST Main block
മറ്റ് അക്കാഡമിക് സേവനങ്ങൾ
നാഷണൽ സർവീസ് സ്കീം
ഇതും കാണുക
Vidya Academy of Science and Technology, Technical campus, Kilimanoor, Thiruvananthapuram]]
പുറത്തേയ്ക്കുള്ള കണ്ണികൾ
വിഭാഗം:കോഴിക്കോട് സർവ്വകലാശാലക്കു കീഴിലുള്ള കലാലയങ്ങൾ വർഗ്ഗം:തൃശ്ശൂർ ജില്ലയിലെ എഞ്ചിനീയറിങ്ങ് കോളേജുകൾ വർഗ്ഗം:കേരളത്തിലെ എഞ്ചിനീയറിങ് കോളേജുകൾ വർഗ്ഗം:കേരള സാങ്കേതിക സർവ്വകലാശാലക്കു കീഴിലുള്ള കലാലയങ്ങൾ
കെ.ടി.എസ്. പടന്നയിൽ
മലയാള നാടക, ചലച്ചിത്ര അഭിനേതാവും കോമഡി റോളുകളിൽ തിളങ്ങിയ കലാകാരനുമായിരുന്നു കൊച്ചു പടന്നയിൽ തായി സുബ്രമണ്യൻ എന്നറിയപ്പെടുന്ന കെ.ടി.എസ്.പടന്നയിൽ   (1933-2021)  വാർധക്യസഹജമായ അസുഖങ്ങളെ തുടർന്ന് 2021 ജൂലൈ 22ന് അന്തരിച്ചു.
ജീവിതരേഖ
എറണാകുളം ജില്ലയിലെ തൃപ്പൂണിത്തുറ താലൂക്കിലെ കണ്ണൻകുളങ്ങര ഗ്രാമത്തിൽ കൊച്ചു പടന്നയിൽ വീട്ടിൽ തായിയുടേയും മണിയുടേയും മകനായി 1933 ഏപ്രിൽ 15ന് ജനിച്ചു. ശാസ്താംപാട്ട് കലാകാരനായിരുന്നു അദ്ദേഹത്തിന്റെ പിതാവ്. തായി-മണി ദമ്പതികളുടെ ആറുമക്കളിൽ ഇളയവനായിരുന്നു സുബ്രഹ്മണ്യൻ എന്ന കെ.ടി.എസ്. പടന്നയിൽ. 1946-ൽ സ്കൂളിൽ പഠിക്കുമ്പോൾ അധ്യാപകനായിരുന്ന കുര്യൻ മാഷാണ് കെ.ടി.എസ്. പടന്നയിൽ എന്ന പേരിട്ടത്.
1947-ൽ ആറാം ക്ലാസിൽ വെച്ച് സാമ്പത്തിക പരാധീനതകൾ മൂലംപഠനം അവസാനിച്ചു. കുട്ടിക്കാലത്ത് കോൽകളി, ഉടുക്കുകൊട്ട് തുടങ്ങി നിരവധി കലാപരിപാടികളിൽ പങ്കെടുത്തിരുന്നു. ചെറുപ്പം മുതൽ സ്ഥിരമായി ഒരു നാടകങ്ങൾ വീക്ഷിച്ചിരുന്നു. നാടകത്തിൽ അഭിനയിക്കാൻ നിരവിധി പേരെ താൽപര്യമറിയിച്ചെങ്കിലും നടനാകാനുള്ള രൂപം പോര എന്നു പറഞ്ഞ് അവസരങ്ങൾ നിഷേധിച്ചു. 1956-ൽ "വിവാഹ ദല്ലാൾ" എന്നതായിരുന്നു ആദ്യ നാടകം. 1957-ൽ തൃപ്പൂണിത്തുറയിൽ 'കേരളപ്പിറവി' എന്ന നാടകം സ്വന്തമായി എഴുതി അവതരിപ്പിച്ചു. ചങ്ങനാശേി ഗീഥ, കൊല്ലം ട്യൂണ, വൈക്കം മാളവിക, ആറ്റിങ്ങൽ പത്മശ്രീ തുടങ്ങി നിരവധി ട്രൂപ്പുകളിൽ അദ്ദേഹം പ്രവർത്തിച്ചു. നാടകത്തിൽ സജീവമായ സമയത്തു തന്നെ തൃപ്പൂണിത്തുറ കണ്ണംകുളങ്ങര ക്ഷേത്ര വഴിയിൽ സ്റ്റേഷനറി കട തുടങ്ങി. 1995-ൽ രാജസേനന്റെ  അനിയൻ ബാവ ചേട്ടൻ ബാവ  എന്ന ചിത്രത്തിലൂടെ ചലച്ചിത്രരംഗത്ത് പ്രവേശിച്ചു. സ്റ്റേഷനറി കടയിൽ നിന്ന് സിനിമയിലെത്തി. നാടകങ്ങളിലെ വിദൂഷകൻ സിനിമയിൽ ചിരി പടർത്തി. കോമഡി റോളുകളിൽ തിളങ്ങിയിരുന്നെങ്കിലും സിനിമയില്ലാത്തപ്പോൾ സ്റ്റേഷനറി കടയിൽ സജീവമായി.
സ്വകാര്യ ജീവിതം
മരണം
എൺപത്തിയെട്ടുവയസ്സുകാരനായ പടന്നയിൽ, വാർധക്യസഹജമായ അസുഖങ്ങളെ തുടർന്ന് കൊച്ചിയിലെ ഒരു സ്വകാര്യ ആശുപത്രിയിൽ ചികിത്സയിലിരിയ്ക്കേ 2021 ജൂലൈ 22-ന് അന്തരിച്ചു. മൃതദേഹം വീട്ടുവളപ്പിൽ സംസ്കരിച്ചു.
അഭിനയിച്ച മലയാള സിനിമകൾ
പുറത്തേയ്ക്കുള്ള കണ്ണികൾ
വർഗ്ഗം:മലയാളചലച്ചിത്രനടന്മാർ വർഗ്ഗം:മലയാളനാടകനടന്മാർ വർഗ്ഗം:1933-ൽ ജനിച്ചവർ വർഗ്ഗം:2021-ൽ മരിച്ചവർ വർഗ്ഗം:ഏപ്രിൽ 15-ന് ജനിച്ചവർ വർഗ്ഗം:ജൂലൈ 22-ന് മരിച്ചവർ
ഹിന്ദുമതത്തിലെ നരകസങ്കല്പം
250px|ലഘുചിത്രം|വലത്ത്‌|നരകത്തിൽ യമന്റെ വിചാരണയും വിവിധ ശിക്ഷാരിതികളും പാപകർമ്മങ്ങൾ ചെയ്തവർ മരണശേഷം ശിക്ഷ അനുഭവിക്കുന്നതായി വിശ്വസിക്കപ്പെടുന്ന സ്ഥലമാണ് നരകം. മറ്റ് പല മതങ്ങളിലേതുപോലെ ഹിന്ദുമതത്തിലും ഈ സങ്കല്പമുണ്ട്. ഭാരതീയ ധർമ്മശാസ്ത്രങ്ങൾ, ഇതിഹാസങ്ങൾ, പുരാണങ്ങൾ, ആരണ്യകങ്ങൾ, ഉപനിഷത്തുകൾ, ഭഗവദ്ഗീത എന്നിവയിൽ നരകത്തെക്കുറിച്ചുള്ള പ്രതിപാദ്യങ്ങളുണ്ട്. വേദാന്തസൂത്രത്തെപ്പറ്റിയുള്ള പഠനത്തിൽ ശങ്കരാചാര്യർ നരകത്തെക്കുറിച്ച് പ്രസ്താവിക്കുന്നുണ്ട്. വിഷ്ണുപുരാണത്തിലും നരകവർണ്ണനയുടെ അംശങ്ങൾ കാണാം. മഹാഭാരതത്തിൽ പാണ്ഡവർക്കു പോലും കുറച്ച് സമയത്തേക്ക് നരകപ്രവേശം ലഭിച്ചതായി പറയുന്നുണ്ട്.
ഹൈന്ദവവിശ്വാസമനുസരിച്ച് ത്രൈലോകത്തിനും തെക്ക്, ഗർഭോദകസമുദ്രത്തിനു മുകളിലായി, ഭൂമിയുടെ താഴെയായാണ് നരകം സ്ഥിതി ചെയ്യുന്നത്. ഓരോരോ പാപകർമ്മങ്ങൾ ചെയ്തവർക്ക് ഓരോ വിധം നരകങ്ങളെന്ന് മുൻ‌വിധിയുണ്ട്. പിതൃലോകത്തിന്റെ നാഥനായ കാലൻ അവിടെയിരുന്നു കൊണ്ടു തന്റെ കിങ്കരന്മാർ കൊണ്ടുവരുന്ന മനുഷ്യർക്കും ജന്തുക്കൾക്കും അവരവർ ചെയ്ത പാപപുണ്യങ്ങൾക്കനുസരിച്ച് ശരിയായ ശിക്ഷ കൽപ്പിക്കുന്നു. തെറ്റ് ചെയ്തവരെ തെറ്റിന്റെ സ്വഭാവം അനുസരിച്ച് അദ്ദേഹം വിവിധതരത്തിലുള്ള നരകങ്ങളിലേക്ക് അയയ്ക്കുന്നു. നരകങ്ങൾ എണ്ണത്തിൽ ഇരുപത്തിയെട്ടാണ്. ചിലർക്കിടയിൽ ഇവ ഇരുപത്തിയൊന്നാണെന്നും തർക്കമുണ്ട്. ഓരോന്നിനെക്കുറിച്ചുമുള്ള വിവരണങ്ങൾ വിശദമായി ഗരുഡപുരാണത്തിലും ഭാഗവതത്തിലുമുണ്ട്.
നരകങ്ങൾ
250px|ലഘുചിത്രം|വലത്ത്‌|ചില പാപങ്ങളും നരകത്തിൽ അവയ്ക്ക് ലഭിക്കുന്ന ശിക്ഷകളും
അവലംബം
വർഗ്ഗം:നരകം വർഗ്ഗം:ഹിന്ദുമതവിശ്വാസങ്ങൾ
ഭൂതാവിഷ്ടർ
വിഖ്യാത റഷ്യൻ സാഹിത്യകാരനായിരുന്ന ഫയഡോർ ദസ്തയേവ്സ്കി 1872-ൽ രചിച്ച ഡീമൊൺസ് (Бесы, tr. ബെസി) എന്ന നോവലിന്റെ എൻ.കെ. ദാമോദരൻ നടത്തിയ മലയാള തർജ്ജമയാണ് ഭൂതാവിഷ്ടർ. വിവർത്തനസാഹിത്യത്തിനുള്ള 1992-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനായിരുന്നു
അവലംബം
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:മലയാള വിവർത്തന ഗ്രന്ഥങ്ങൾ
അഭിമാനം
ജെ. ശശികുമാർ സംവിധാനം ചെയ്ത് 1975-ൽ പുറത്തിറങ്ങിയ മലയാളചലച്ചിത്രമാണ് അഭിമാനം. ആർ.എസ്. പ്രഭു, പ്രേം നസീർ, ശാരദ, സുകുമാരി, കവിയൂർ പൊന്നമ്മ എന്നിവരാണ് പ്രധാന വേഷങ്ങൾ ചെയ്തിരിക്കുന്നത്. ശ്രീകുമാരൻ തമ്പി,ഭരണിക്കാവ് ശിവകുമാർ എന്നിവർ എഴുതിയ വരികൾക്ക് എ.ടി. ഉമ്മർ സംഗീതസംവിധാനം നിർവഹിച്ചു.
ഗാനങ്ങൾ
ഗാനങ്ങൾ :ശ്രീകുമാരൻ തമ്പി ഭരണിക്കാവ് ശിവകുമാർ ഈണം :എ.ടി. ഉമ്മർ
പുറത്തേക്കുള്ള കണ്ണികൾ
വർഗ്ഗം:1975-ൽ പുറത്തിറങ്ങിയ മലയാളചലച്ചിത്രങ്ങൾവർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾവർഗ്ഗം:ശാരദ അഭിനയിച്ച മലയാളചലച്ചിത്രങ്ങൾവർഗ്ഗം:എ.ടി. ഉമ്മർ സംഗീതം നൽകിയ ചലച്ചിത്രങ്ങൾവർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾവർഗ്ഗം:തമ്പി- ഉമ്മർ ഗാനങ്ങൾവർഗ്ഗം:ശ്രീകുമാരൻ തമ്പി കഥ,തിരക്കഥ, സംഭാഷണം എഴുതിയ ചലച്ചിത്രങ്ങൾവർഗ്ഗം:ശ്രീകുമാരൻ തമ്പിയുടെ ഗാനങ്ങൾവർഗ്ഗം:പ്രേം നസീർ-ശാരദ ജോഡിവർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
ഹാൻസ് വേർണർ ഹെൻസ്
ഇരുപതാം നൂറ്റാണ്ടിലെ പ്രമുഖ ജർമ്മൻ സംഗീത സംവിധായകരിൽ ഒരാളാണ് ഹാൻസ് വേർണർ ഹെൻസ് (1 ജൂലൈ 1926 – 27 ഒക്ടോബർ 2012). പത്ത് സിംഫണികൾ രചിച്ചിട്ടുള്ള ഹെൻസ് സംഗീതനാടകങ്ങൾക്കുവേണ്ടി തയ്യാറാക്കിയിട്ടുള്ള സംഗീതശിൽപങ്ങൾ ശ്രദ്ധേയമായിരുന്നു.
പുറം കണ്ണികൾ
വർഗ്ഗം:ജർമ്മൻ സംഗീതജ്ഞർ വർഗ്ഗം:1926-ൽ ജനിച്ചവർ
പോർട്രയിറ്റ് ഓഫ് ബിയാ ഡ മെഡിസി
ഏകദേശം 1542-ൽ അഗ്നോളോ ബ്രോൺസിനോയുടെ തടിയിൽ ചിത്രീകരിച്ച എണ്ണ-ടെമ്പറ ചിത്രമാണ് പോർട്രയിറ്റ് ഓഫ് ബിയാ ഡ മെഡിസി. ഈ ചിത്രം ഇപ്പോൾ ഫ്ലോറൻസിലെ ഉഫീസിയിൽ സൂക്ഷിച്ചിരിക്കുന്നു. വളരെക്കാലം ഈ ചിത്രം മ്യൂസിയത്തിന്റെ ഹൃദയഭാഗത്ത് ട്രിബ്യൂണയിൽ പ്രദർശിപ്പിച്ചിരുന്നു. എന്നാൽ 2012 മുതൽ ഈ ചിത്രം നൂവോ ഉഫിസിയുടെ 'സെയിൽ റോസ്സെ'യിലേക്ക് മാറ്റിയിരുന്നു. പോണ്ടോർമോയുടെ രണ്ടാമത്തെ ചിത്രമാണ് ബിയ ഡി മെഡിസി എന്ന് പ്രദർശനത്തിൽ വാദിക്കപ്പെട്ടിട്ടുണ്ട്. എന്നാൽ ഈ തിരിച്ചറിയൽ തർക്കത്തിലാണ്.
വിവരണം
മെഡിസിയുടെ മരണശേഷം പിതാവ് മരണാനന്തരചടങ്ങിൻറെ ഭാഗമായി അഗ്നോളോ ബ്രോൺസിനോയെ ഈ ചിത്രം വരയ്ക്കാൻ ഏൽപ്പിച്ചതായി പല ചരിത്രകാരന്മാരും വിശ്വസിക്കുന്നു. 48 സെന്റിമീറ്റർ വീതിയും, 63 സെന്റീമീറ്റർ നീളവുമുള്ള ഈ ചിത്രം തടിയിൽ ടെമ്പറ രീതിയിൽ ചിത്രീകരിച്ചിരിക്കുന്നു. ഫ്ലോറൻസിലെ ഗാലേരിയ ഡിഗ്ലി ഉഫിസിയിൽ പ്രദർശിപ്പിച്ചിരിക്കുന്ന പ്രസിദ്ധമായ ഈ ചിത്രത്തിൽ, ബിയ തന്റെ പിതാവിന്റെ മുഖഭാഗചിത്രവുമായി ഒരു മെഡൽ ധരിച്ചിരിക്കുന്നു. ഇത് പിതാവുമായി ബിയയ്ക്കുള്ള ബന്ധം ഉറപ്പിച്ചുപറയുന്നു.
കുട്ടിയുടെ യഥാർത്ഥ നീളത്തിന്റെ പകുതിയിൽ ഒരു കസേരയിൽ ഇരിക്കുന്നതായി ബ്രോൻ‌സിനോ ചിത്രീകരിച്ചിരിക്കുന്നു. ഈ ചിത്രത്തിനുതൊട്ടുമുമ്പ് ചിത്രീകരിച്ച പോർട്രെയിറ്റ് ഓഫ് ലുക്രേസിയ പാൻസിയാറ്റിച്ചി എന്ന ചിത്രത്തിൽ ചിത്രകാരൻ ചിത്രീകരിച്ചിരിക്കുന്ന കൈ ചലനത്തിന്റെ രീതി രണ്ടുചിത്രങ്ങളിലും സാമ്യതപുലർത്തുന്നു. കഥാപാത്രം എഴുന്നേൽക്കാൻ പോകുന്നതുപോലെ, തീവ്രവും എന്നാൽ വികാരരഹിതവുമായി കാഴ്ചക്കാരനു നേരെ നോക്കുന്നു. മുഖം നീലനിറത്തിലുള്ള പശ്ചാത്തലത്തിൽ പ്രകാശിപ്പിക്കുകയും എടുത്തുകാണിക്കുകയും ചെയ്യുന്നു. അതേസമയം മങ്ങിയ വെളിച്ചവും ശക്തമായ ചിയറോസ്കുറോ ശൈലിയുടെ അഭാവവും വിഷയത്തിന്റെ നിറം സുഗമമാക്കുകയും കുട്ടിയുടെ സവിശേഷതകൾക്ക് കൂടുതൽ അനുയോജ്യതയും നൽകുന്നു. ശരീരവർണ്ണം ഇളം വെളുപ്പായതിനാൽ ബ്രോൻസിനോ തന്റെ മരണ മാസ്ക് ഉപയോഗിച്ച് ചിത്രീകരിച്ചിരിക്കുന്നു.
ബിയ അവളുടെ നെറ്റിക്ക് നടുവിൽ മുടി രണ്ടായി പിളർത്തിയിരിക്കുന്നു. അവൾ മുത്തു കമ്മലുകളോടൊപ്പം ഒരു സ്വർണ്ണ മാലയിൽ ഒരു മുദ്ര അല്ലെങ്കിൽ പതക്കവും ധരിച്ചിരിക്കുന്നു. പതക്കത്തിൽ പിതാവിനെക്കുറിച്ചുള്ള ചെറു വിവരണം നൽകിയിരിക്കുന്നു. അക്കാലത്ത് ഫ്ലോറൻസിൽ കോസിമോ സ്ഥാപിച്ചുകൊണ്ടിരുന്ന സിൽക്ക് ഫാക്ടറികളിൽ നിർമ്മിച്ച നീല നിറത്തിലുള്ള സാറ്റിൻ നിറത്തിലുള്ള സ്ലീവ് ഉപയോഗിച്ചുള്ള ആഡംബരം നിറഞ്ഞ വസ്ത്രമാണ് അവൾ ധരിച്ചിരിക്കുന്നത്. വലതു കൈകൊണ്ട് അവൾ അരയിൽ നിന്നുള്ള ഒരു സ്വർണ്ണ കണ്ണിയുടെയോ ബെൽറ്റിന്റെയോ അവസാനമോ എന്നുതോന്നുന്ന ഭാഗം പിടിച്ചിരിക്കുന്നു.
ഈ ചിത്രം ഒരു ഔദ്യോഗിക സംസ്ഥാന ഛായാചിത്രമായിരുന്നില്ല, മറിച്ച് മരിച്ച കുട്ടിയെക്കുറിച്ചുള്ള ഓർമ്മപ്പെടുത്തലായും രക്ഷയിലേക്കുള്ള പാതയിലെ പ്രചോദനവും വഴികാട്ടിയും ആയി കുടുംബത്തിന്റെ സ്വകാര്യ മുറികളിൽ തൂക്കിയിട്ടിരുന്നു. കലാ ചരിത്രകാരനായ ഗബ്രിയേൽ ലാങ്‌ഡൺ വാദിക്കുന്നതുപോലെ, ബ്രോൻസിനോ കുട്ടിയെ ഒരു പ്രഭാവലയത്തിനുള്ളിൽ ചിത്രീകരിച്ചിരിക്കുന്നു. "പ്രകാശം പുറപ്പെടുവിക്കുന്ന വെളുത്ത സാറ്റിൻ, മുത്തുകൾ" എന്നിവയിൽ "ബിയങ്ക" എന്ന അവളുടെ പേരിന്റെ ഒരു രൂപകമായി, "വെള്ള" എന്നും അവളുടെ ബാലിശമായ നിഷ്കളങ്കത്വം എന്നും അർത്ഥമാക്കുന്നു.
പെട്രാർക്കിന്റെ 'ലോറയെപ്പോലെ മരണാനന്തര ബിയ സ്വർഗത്തിൽ നിന്നും പ്രസരിക്കുന്ന ശുദ്ധീകരണ കൃപ കാഴ്ചക്കാരന് നൽകുന്നു. 2004-ലെ ദി കൾച്ചറൽ വേൾഡ് ഓഫ് എലിയോനോറ ടോളിഡോ എന്ന സമാഹാരത്തിൽ ലാംഗ്ഡൺ എഴുതി.
തിരിച്ചറിയൽ
പ്രശസ്ത ചിത്രം യഥാർത്ഥത്തിൽ ബിയയുടെ ഇളയ, നിയമാനുസൃത അർദ്ധസഹോദരിയായ മരിയ ഡി മെഡിസിയെ ചിത്രീകരിക്കുന്നുവെന്ന് മൈക്ക് വോഗ്-ലൂസെൻ വാദിക്കുന്നു. ഛായാചിത്രത്തിന്റെ വിഷയം 1950 വരെ മരിയയാണെന്ന് തിരിച്ചറിഞ്ഞതായും ഛായാചിത്രത്തിൽ ചിത്രീകരിച്ചിരിക്കുന്ന മുത്തുകൾ മെഡിസിസിന്റെ ഒരു പൊതു ചിഹ്നമാണെന്നും പലപ്പോഴും വീട്ടിലെ നിയമാനുസൃതമായ വനിതാ അംഗങ്ങൾ ധരിച്ചിരുന്നതായും മെഡിസിയ - റിവിസ്റ്റ ഇന്റർ ഡിസിപ്ലിനെയർ ഡി സ്റ്റുഡി മെഡിസിയിലെ ഒരു ലേഖനത്തിൽ വോഗ്-ലെർസെൻ കുറിച്ചു. മരിയ സാൽവിയതിയുമൊത്തുള്ള പോണ്ടോർമോയുടെ പ്രശസ്തമായ ഛായാചിത്രത്തിൽ ചിത്രീകരിച്ചിരിക്കുന്ന കുട്ടി യഥാർത്ഥത്തിൽ അവളുടെ മൂത്തചെറുമകളായ ബിയയാണെന്ന് വോഗ്-ലെർസെൻ വിശ്വസിക്കുന്നു. കാരണം ആ കാലഘട്ടത്തിലെ ഗ്രൂപ്പ് ഛായാചിത്രങ്ങൾ കുടുംബാംഗങ്ങളെ അടുത്ത രക്തബന്ധമുള്ളവരുമായി ചിത്രീകരിച്ചു. സാൽ‌വിയതിയുടെ രണ്ട് ഇളയമക്കളായ മരിയയും ഇസബെല്ലയും സാൽ‌വിയതിയുടെ മരണസമയത്ത് വളരെ ചെറുപ്പമായിരുന്നു. ഛായാചിത്രത്തിലെ 5 അല്ലെങ്കിൽ 6 വയസ്സുള്ള പെൺകുട്ടികളായിരുന്നു ചിത്രീകരിച്ചിരുന്നത്.
സ്വാധീനം
മെഡിസിയുടെ ഏത് മകളെയാണ് ഈ ചിത്രത്തിൽ ചിത്രീകരിക്കുന്നതെങ്കിലും ചിത്രം ആധുനിക കലാകാരന്മാരെ പ്രചോദിപ്പിക്കുന്നത് തുടരുന്നു. അമേരിക്കൻ ശിൽപി ജോസഫ് കോർണലിന്റെ 1948-ലെ ശില്പം മെഡിസി രാജകുമാരി ബ്രോൺസിനോയുടെ പെൺകുട്ടിയുടെ ചിത്രവുമായി സംയോജിപ്പിക്കുന്നു. മെഡിസി കുടുംബത്തിലെ അംഗങ്ങളെ ചിത്രീകരിക്കുന്ന ഒരു പരമ്പരയിലെ ശില്പം, മങ്ങിയതും കടുത്ത നീല ഗ്ലാസ് പാളിക്ക് പിന്നിലും ഉള്ള ഇരുണ്ട തടി പെട്ടിയിൽ ബ്രോൻസിനോയുടെ ഛായാചിത്രത്തിന്റെ ഇനാമൽഡ് പുനർനിർമ്മാണം കാണിക്കുന്നു. പ്രധാന ഛായാചിത്രത്തിന്റെ ഇരുവശത്തും ഗ്ലാസിന് പുറകിലും ഒരേ ഛായാചിത്രത്തിന്റെ ചെറിയ വിഗ്നെറ്റ് പുനർനിർമ്മാണമുണ്ട്. പെൺകുട്ടിയുടെ ചിത്രത്തിന് ചുവടെ, പുൾഔട്ട് ഡ്രോയറിൽ, ഒരു കാലത്ത് അവളുടെ വീടായിരുന്ന ഫ്ലോറൻസിലെ കൊട്ടാരത്തിന്റെ ഒരു ഭാഗവും ഒരു ഫ്ലോർ പ്ലാനും കാണാം. ഒരു സ്വകാര്യ കളക്ടറുടെ ഉടമസ്ഥതയിലുള്ള ഈ ശില്പം സ്മിത്‌സോണിയൻ അമേരിക്കൻ ആർട്ട് മ്യൂസിയത്തിൽ കോർണലിന്റെ ആദ്യകാല സൃഷ്ടിയുടെ സമീപകാല അവലോകനത്തിനിടയിൽ പ്രദർശിപ്പിച്ചിരുന്നു.
ബിയ ഡി മെഡിസി
ടസ്കാനിയിലെ ഗ്രാൻഡ് ഡ്യൂക്ക് കോസിമോ ഐ ഡി മെഡിസിയുടെ അവിഹിത മകളാണ് ബിയാങ്ക ഡി മെഡിസി അല്ലെങ്കിൽ ബിയ ഡി മെഡിസി (സി. 1536 - 1 മാർച്ച് 1542). ബിയയുടെ അമ്മയെക്കുറിച്ചുള്ള വിവരങ്ങൾ ലഭ്യമല്ല. പക്ഷേ കോസിമോ ബിയക്ക് ജന്മം നൽകിയപ്പോൾ പതിനാറിൽ കൂടുതൽ പ്രായമുണ്ടായിരുന്നില്ല. എഡ്ജ്കുമ്പെ സ്റ്റാലിയുടെ ദി ട്രാജഡീസ് ഓഫ് ദി മെഡിസി പ്രകാരം, ചില കഥകളിൽ പെൺകുട്ടിയുടെ അമ്മ ട്രെബിയോയിൽ നിന്നുള്ള ഒരു ഗ്രാമീണ പെൺകുട്ടിയാണെന്നും അവിടെ അവരുടെ ആദ്യത്തെ വില്ലകളിലൊന്ന് മെഡിസിസ് നിർമ്മിച്ചതായും മറ്റുള്ളവർ ഫ്ലോറൻസിൽ നിന്നുള്ള ഒരു സൗമ്യസ്ത്രീയാണെന്നും പറയുന്നു. പെൺകുട്ടിയുടെ അമ്മയുടെ വിവരങ്ങൾ കോസിമോ ഒന്നാമനും പെൺകുട്ടിയുടെ പിതാമഹയായ മരിയ സാൽവിയതിക്കും മാത്രമേ അറിയൂ. പക്ഷേ ബിയ കോസിമോയുടെ മകളാണെന്ന് സമ്മതിച്ചെങ്കിലും സാൽവിയതി അത് വെളിപ്പെടുത്താൻ വിസമ്മതിച്ചു.
കൊച്ചു പെൺകുട്ടിയെ ലാ ബിയ എന്നാണ് വിളിച്ചിരുന്നതെങ്കിലും ചുരുക്കി ബാംബിന (ചെറിയ പെൺകുട്ടി അല്ലെങ്കിൽ കുഞ്ഞ്) എന്ന് വിളിച്ചിരുന്നതായും സ്റ്റാലി എഴുതി. ഈ പേര് ബിയങ്കയുടെ ഹ്രസ്വമായിരിക്കാം. വിവാഹശേഷം കൊട്ടാരത്തിലെ ബിയങ്കയുടെ സാന്നിധ്യം സഹിക്കാൻ പിതാവിന്റെ പുതിയ ഭാര്യ എലിയോനോറ ടോളിഡോ വിസമ്മതിച്ചതായി സ്റ്റാലി എഴുതി. അതിനാൽ കോസിമോ അവളെ ഫ്ലോറൻസിന് വടക്ക് മുത്തശ്ശിയുടെ മുഖ്യ വസതിയായ വില്ല ഡി കാസ്റ്റെല്ലോയിലേക്ക് അയച്ചു. എന്നിരുന്നാലും, കൂടുതൽ വിശ്വസനീയമായ മറ്റ് റിപ്പോർട്ടുകൾ സൂചിപ്പിക്കുന്നത് അവളുടെ രണ്ടാനമ്മ "അവളെ വളരെ സ്നേഹത്തോടെ വളർത്തി. അവളുടെ പിതാമഹ കോസിമോ ഒന്നാമന്റെ എല്ലാ കുട്ടികളുടെയും നഴ്സറികളുടെ മേൽനോട്ടം വഹിച്ചു. കോസിമോയുടെ അവിഹിത മകൾ മാത്രമല്ല, മറ്റുള്ള കുട്ടികളും വില്ല ഡി കാസ്റ്റെല്ലോയിൽ കൂടുതൽ സമയം ചെലവഴിക്കുകയും നഴ്‌സുമാർ വളർത്തുകയും ചെയ്തു. മാതാപിതാക്കളുമായി ദൈനംദിന സമ്പർക്കം പുലർത്തുകയും കോസിമോയും എലിയോനോറയും അവരുടെ പുരോഗതിയെക്കുറിച്ചുള്ള റിപ്പോർട്ടുകൾ കേൾക്കുകയും അവരുടെ വിദ്യാഭ്യാസത്തിനുള്ള വഴികൾ, അവരുടെ ജീവിത ക്രമീകരണം, അവർ ധരിക്കുന്ന വസ്ത്രങ്ങൾ എല്ലാം ക്രമീകരിച്ചിരുന്നു. പ്രായത്തിൽ തന്നോട് അടുപ്പമുള്ള ഡ്യൂക്ക് ഓഫ് ഫ്ലോറൻസായ അലൻസാൻഡ്രോ ഡി മെഡിസിയുടെ അവിഹിത മകളായ ജിയാലിയ ഡി മെഡിസിയുമായി ബിയ തന്റെ നഴ്സറി പങ്കിട്ടു. മുത്തശ്ശിയെയും നഴ്സുമാരെയും ഹാസ്യജനകമായി രസിപ്പിച്ച, അവൾ ഉത്സാഹഭരിതമായ, സ്നേഹവതിയായ ഒരു കൊച്ചു പെൺകുട്ടിയായി വളർന്നു. ബിയയുടെ പിതാവ് തന്റെ ആദ്യജാത ശിശുവിനെ സ്നേഹിച്ചിരുന്നു. അവളുടെ മുത്തശ്ശി മരിയ സാൽവിയതി വളരെ വാത്സല്യത്തോടെ പറഞ്ഞു, “ഞങ്ങളുടെ രാജസദസ്സിലെ ആശ്വാസമാണ് ഈ കൊച്ചു പെൺകുട്ടി.
1542 ഫെബ്രുവരിയിൽ ബിയയ്ക്കും അവളുടെ കസിൻ ജിയൂലിയയ്ക്കും അതിവേഗം പനി പിടിപെട്ടു. അതിൽ നിന്ന് ജിയൂലിയ സുഖം പ്രാപിച്ചുവെങ്കിലും ബിയയ്‌ക്ക് സുഖം പ്രാപിക്കാനായില്ല. ബിയയുടെ ആരോഗ്യനില വഷളായതായി അദ്ദേഹത്തിന്റെ അമ്മ മരിയ സാൽ‌വിയതിയിൽ നിന്ന് ദിവസേന റിപ്പോർട്ടുകൾ കോസിമോക്ക് ലഭിച്ചു. ഫെബ്രുവരി 25 നും ഫെബ്രുവരി 28 നും ഇടയിൽ കുട്ടി കൂടുതൽ ക്ഷീണിതയായി. ഒടുവിൽ 1542 മാർച്ച് 1 ന് ബിയ മരിച്ചു. സാൻ ലോറൻസോയിലെ മെഡിസി കുടുംബ നിലവറയിൽ അവളെ സംസ്കരിച്ചു.
പോണ്ടോർമോ പെയിന്റിംഗ്
വാൾട്ടർ ആർട്ട് മ്യൂസിയവും നാഷണൽ എൻ‌ഡോവ്‌മെന്റ് ഫോർ ഹ്യൂമാനിറ്റീസ് സ്പോൺസർ ചെയ്യുന്ന സ്കോളർഷിപ്പും അനുസരിച്ച് കുട്ടിയുടെ തിരിച്ചറിയൽ പോണ്ടോർമോയുടെ ഛായാചിത്രത്തിൽ ഗിയൂലിയ ഡി മെഡിസി ആയിരിക്കുമെന്ന് കണ്ടെത്തുന്നു. എന്നിരുന്നാലും, മരിയ വോൾട്ട്-ലെർസെൻ മെഡിസിയ - റിവിസ്റ്റ ഇന്റർ ഡിസിപ്ലിനെയർ ഡി സ്റ്റുഡി മെഡിസിയിലെ ഒരു ലേഖനത്തിൽ മരിയ സാൽവിയതിയുമൊത്തുള്ള ഛായാചിത്രത്തിലുള്ള കുട്ടി യഥാർത്ഥത്തിൽ സാൽവിയതിയുടെ ചെറുമകൾ ബിയ ഡി മെഡിസിയാണെന്ന് വാദിക്കുന്നു. പ്രായപൂർത്തിയായ ഗിയൂലിയ ഡി മെഡിസിയുടെ ഛായാചിത്രവുമായി കുട്ടിക്ക് സാമ്യമില്ലെന്നും മരിയ സാൽ‌വിയതിയും ഗിയൂലിയയും തമ്മിലുള്ള ബന്ധം ഒരു ഛായാചിത്രത്തിലുൾപ്പെടാൻ പര്യാപ്തമല്ലെന്നും അവർ വിശ്വസിക്കുന്നു. മിക്ക ഗ്രൂപ്പ് ഛായാചിത്രങ്ങളും അടുത്ത രക്തബന്ധമുള്ള കുടുംബാംഗങ്ങളായിരുന്നു.
ചില കലാചരിത്രകാരന്മാർ ഒരിക്കൽ കുട്ടിയെ കോസിമോ ഐ ഡി മെഡിസി എന്ന് തിരിച്ചറിഞ്ഞിരുന്നുവെങ്കിലും ഇപ്പോൾ ഇത് ഗിയൂലിയയായി അംഗീകരിക്കപ്പെടുന്നു. ഛായാചിത്രത്തിലെ കുട്ടി ഒരു ആൺകുട്ടിയേക്കാൾ ഒരു കൊച്ചു പെൺകുട്ടിയായി കാണപ്പെടുന്നു. അവളുടെ മുഖഭാവം ഉത്കണ്ഠാകുലമാണ്. ഒരു വിധവയ്ക്ക് അനുയോജ്യമായ രീതിയിൽ വസ്ത്രം ധരിച്ച മരിയ സാൽവിയതി, ദുർബലയായ കുട്ടിയെ തന്റെ ഭാഗത്ത് ചേർത്ത് നിർത്തുന്നു. കലാചരിത്രകാരൻ ഗബ്രിയേൽ ലാങ്‌ഡൺ വാദിക്കുന്നത്, അദ്ദേഹത്തിന്റെ ആദ്യകാലം മുതൽ തന്നെ ശക്തമായ നേതാവെന്ന നിലയിൽ അദ്ദേഹത്തിന്റെ കുടുംബം മുൻകൂട്ടികണ്ടിരുന്ന കോസിമോയുടെ കുട്ടിയിൽനിന്നും ഛായാചിത്രത്തിലെ പെൺകുട്ടിയുടെ പെരുമാറ്റം പ്രതീക്ഷിച്ചതിലും വ്യത്യസ്തമാണെന്നാണ്. കോസിമോ ഒന്നാമന്റെ മുൻഗാമിയായ അനാഥയായ മകളെ സ്നേഹപൂർവ്വം വളർത്തിക്കൊണ്ട്, മാതൃകാപരമായ വിധവയായി തന്റെ അമ്മയെ ചിത്രീകരിക്കുന്ന ഒരു ചിത്രം കമ്മീഷൻ ചെയ്യുന്നത് കോസിമോ ഒന്നാമന്റെ നേട്ടമായിരിക്കും. കുട്ടിയുടെ ചുണ്ടുകൾ, വൃത്താകൃതിയിലുള്ള മൂക്ക്, ചുരുണ്ട ചുവപ്പ് നിറമുള്ള മുടി എന്നിവയും കോസിമോയുടെ കുട്ടിക്കാലത്ത് അറിയപ്പെടുന്ന ഛായാചിത്രങ്ങളുമായി സാമ്യത പുലർത്തുന്നില്ല. എന്നിരുന്നാലും അവ യുവ അലസ്സാൻഡ്രോയുടെ ഛായാചിത്രങ്ങളുമായി ബന്ധപ്പെട്ടിരിക്കുന്നു. ഈ കാലയളവിൽ രാജസദസ്സിൽ ഉണ്ടായിരുന്ന തുല്യപ്രായത്തിലുള്ള മറ്റ് പെൺകുട്ടികളും ഛായാചിത്രത്തിലെ കുട്ടിയോട് സാമ്യമുള്ളവരല്ല. നവോത്ഥാന കാലഘട്ടത്തിലെ യൂറോപ്പിലെ ആഫ്രിക്കൻ, യൂറോപ്യൻ വംശജരുടെ ഒരു പെൺകുട്ടിയുടെ ആദ്യചിത്രമാണിത്. മേരിലാൻഡിലെ ബാൾട്ടിമോറിലെ വാൾട്ടേഴ്‌സ് ആർട്ട് മ്യൂസിയത്തിന്റെ സ്ഥിരം ശേഖരത്തിലാണ് ഈ ചിത്രം കാണപ്പെടുന്നത്. ഇസബെല്ല അല്ലെങ്കിൽ മരിയ പോലുള്ള മറ്റ് സ്ത്രീകളുമായും ഛായാചിത്രം തിരിച്ചറിഞ്ഞിട്ടുണ്ട്.
പുറം കണ്ണികൾ
വർഗ്ഗം:കുട്ടികളുടെ ചിത്രങ്ങൾ വർഗ്ഗം:സ്ത്രീകളുടെ ചിത്രങ്ങൾ
നവീന സരസ്വതി ശപഥം
കെ. ചന്ദ്രു തിരക്കഥയെഴുതി സംവിധാനം ചെയ്ത 2013-ലെ ഇന്ത്യൻ തമിഴ് ഭാഷാ ഫാന്റസി കോമഡി ചിത്രമാണ് നവീന സരസ്വതി ശപഥം (English: Modern Oath of Saraswathi). ജയ്, വി ടി വി ഗണേഷ്, സത്യൻ, രാജ്കുമാർ എന്നിവർ അഭിനയിച്ച ഈ ചിത്രം നാല് പുരുഷന്മാരെ ചുറ്റിപ്പറ്റിയാണ് കഥ. ജയ് നായകനായി നിവേദ തോമസ്‌ ജോഡിയായി അഭിനയിച്ചിരിക്കുന്നു. കൽപതി എസ് അഗോറം നിർമ്മിച്ച ഈ ചിത്രം ആനന്ദ് ജീവ ഛായാഗ്രഹണം നിർവ്വഹിച്ചിരിക്കുന്നു. പ്രേം കുമാറാണ് ഗാനങ്ങൾ രചിച്ചത്. ഈ ചിത്രം 2013 നവംബർ 29 ന് പ്രദർശനത്തിനെത്തി. 1966 ലെ പുരാണ ചിത്രമായ സരസ്വതി ശപഥത്തിന്റെ പുനഃനിർമ്മാണമല്ല ഈ ചിത്രം.
ബാഹ്യ ലിങ്കുകൾ
വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:ഇന്ത്യൻ ഹാസ്യ ചലച്ചിത്രങ്ങൾ വർഗ്ഗം:2013-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:തമിഴ് ചലച്ചിത്രങ്ങൾ
കരിങ്കല്ല്
thumb|200px|കരിങ്കല്ല് thumb|200px|കരിങ്കൽ പൊടിക്കുന്ന ഒരു ഫാക്ടറി കേരളത്തിലെ മറ്റു ഭൂപ്രദേശങ്ങളെ അപേക്ഷിച്ച് മലനാട് പ്രദേശത്ത് ധാരാളമായി കാണപ്പെടുന്ന ഒരു ശിലാരുപമാണ് കരിങ്കല്ല്. ലഭ്യമായ ഇടങ്ങളിലെല്ലാം-ലോകത്തെല്ലായിടത്തും- ശില്പ നിർമ്മാണത്തിനും, ആരാധനാലയങ്ങളുടെ നിർമ്മാണത്തിനും പുരാതന കാലം മുതലേ കരിങ്കല്ല് ഉപയോഗിച്ചു വന്നിരുന്നു. ഇത് കേരളത്തിൽ കെട്ടിടങ്ങളുടെ തറ നിർമ്മിക്കുന്നതിന് വ്യാപകമായി ഉപയോഗിക്കുന്നു. വിവിധ വലിപ്പത്തിൽ ചെറുതായി പൊട്ടിച്ച്, റോഡ് നിർമ്മാണത്തിനും ഉപയോഗിക്കുന്നു. മെറ്റൽ എന്നു വിളിക്കുന്ന ഈ കരിങ്കൽച്ചീളുകൾ, കോൺക്രീറ്റ് മിശ്രിതത്തിന്റെ ഒരു പ്രധാന ഘടകവുമാണ്. അമ്മി, ആട്ടുകല്ല് തുടങ്ങിയ ഗൃഹോപകരണങ്ങളും കരിങ്കല്ലുപയോഗിച്ചാണ് നിർമ്മിക്കുന്നത്. സർവ്വേക്കല്ല്, അത്താണി എന്നിവയും കരിങ്കല്ലിലാണ് തീർക്കുന്നത്. ക്ഷേത്രങ്ങളിലെല്ലാം തന്നെ കൽവിളക്കുകൾ ഉപയോഗിച്ചുവരുന്നു. ക്രിസ്ത്യൻ ദേവാലയങ്ങളിൽകൽക്കുരിശ് (കരിങ്കല്ലു കൊണ്ടുള്ള കുരിശ്) സ്ഥാപിക്കുന്നത് അടുത്തിടെ വളരെ വ്യാപകമായി കണ്ടുവരുന്നു.
ഇംഗ്ലീഷിൽ ഗ്രാനൈറ്റ്(Granite) എന്ന് അറിയപ്പെടുന്ന കല്ല് കരിങ്കല്ലിന്റെ ഒരു വകഭേദമാണ്‌.
കുറിപ്പുകൾ
വർഗ്ഗം:കല്ലുകൾ വർഗ്ഗം:നിർമ്മാണസാമഗ്രികൾ
മാത്യു ഹെയ്ഡൻ
പ്രശസ്തനായ ഓസ്ട്രേലിയൻ ടെസ്റ്റ്, ഏകദിന ഓപ്പണിംഗ് വിക്കറ്റ് ബാറ്റ്സ്മാനും ഓസ്ടേലിയയുടെ സുവർണകാല ടീമിൽ അംഗവുമായിരുന്ന ക്രിക്കറ്റ് താരമാണ്  മാത്യു ലോറൻസ് ഹെയ്ഡൻ   (ജനനം: 29 ഒക്ടോബർ 1971)
സ്വകാര്യ ജീവിതം
പ്രശസ്തനായ ഓസ്ട്രേലിയൻ ക്രിക്കറ്റ് താരമായ മാത്യു ഹെയ്ഡൻ ഓസ്ട്രേലിയയിലെ ക്വീൻസ്ലാൻറിൽ ലൂറി ഹെയ്ഡൻറയും മോയയുടേയും മകനായി ഒരു കത്തോലിക്കൻ കുടുംബത്തിൽ 1971 ഒക്ടോബർ 29ന് ജനിച്ചു. മാത്യു ലോറൻസ് ഹെയ്ഡൻ എന്നതാണ് മുഴുവൻ പേര്. കെല്ലിയാണ് ഭാര്യ. 2005-ലായിരുന്നു ഇവരുടെ വിവാഹം. ജോഷ്വ, തോമസ്, ഗ്രേസ് എന്നിവർ മക്കളാണ്.
ക്രിക്കറ്റ് കരിയർ
മാത്യു ലോറൻസ് ഹെയ്ഡൻ (ജനനം 29 ഒക്ടോബർ 1971) ഒരു മുൻ ഓസ്ട്രേലിയൻ ക്രിക്കറ്റ് കളിക്കാരനാണ്. ക്യൂൻസ്‌ലാന്റിലെ കിങറോയിലാണ് ഇദ്ദേഹം ജനിച്ചത്.
ചെറുപ്പം മുതലെ ക്രിക്കറ്റിനോട് താത്പര്യം പ്രകടിപ്പിച്ചിരുന്ന ഹെയ്ഡൻ 1995-ൽ ക്വീൻസ്ലാൻറിനു വേണ്ടി ഷെഫീൽഡ് ഷീൽഡ് ക്രിക്കറ്റ് പരമ്പരയിലൂടെയാണ് ശ്രദ്ധിക്കപ്പെടുന്നത്. ഇംഗ്ലീഷ് കൗണ്ടി ചാമ്പ്യൻഷിപ്പിലും ഹാപ്ഷയറിനു വേണ്ടിയും 1997 മുതൽ 2000 വരെ നോർത്താപ്ടൺ ഷെയർ ടീമിൻ്റെ ക്യാപ്റ്റനായും പ്രവർത്തിച്ചു.
അന്താരാഷ്ട്ര ക്രിക്കറ്റിലേയ്ക്ക്
1993-ലും 1996-1997-ലും ടെസ്റ്റ് ടീമിലേയ്ക്ക് സെലക്ഷൻ കിട്ടിയെങ്കിലും മോശം ഫോമിനെ തുടർന്ന് ഒഴിവാക്കപ്പെട്ടു. 1996-ൽ അഡ്ലെയ്ഡിൽ നടന്ന ടെസ്റ്റിൽ കന്നി ടെസ്റ്റ് സെഞ്ചുറി (125) നേടിയെങ്കിലും പിന്നീട് മികച്ച പ്രകടനം നടത്താനായില്ല.
പിന്നീട് കരിയറിൽ ഒരു ഉയിർത്തെഴുന്നേൽപ്പുണ്ടായത് 1999-2001 കാലഘട്ടത്തിലാണ്. 1999 മുതൽ ടെസ്റ്റ് ടീമിൽ അംഗമാണെങ്കിലും 2001-ലെ ഇന്ത്യൻ പര്യടനത്തോടെയാണ് മാത്യു ഹെയ്ഡൻ എന്ന ബാറ്റ്സ്മാൻ്റെ ഉദയം ലോകം കണ്ടത്. 2001-ലെ ടെസ്റ്റ് പരമ്പരയിൽ ഇന്ത്യക്കെതിരെ 3 ടെസ്റ്റിൽ നിന്ന് 109.80 ശരാശരിയിൽ 549 റൺസ് നേടി. ഇതിൽ ഒരു ഇരട്ട സെഞ്ചുറിയും ഉൾപ്പെടും. ഇന്ത്യൻ പര്യടനത്തിന് മുൻപ് വരെ 13 ടെസ്റ്റിൽ നിന്ന് 24.36 ആയിരുന്നു ബാറ്റിംഗ് ശരാശരി.
2001 മുതൽ ടെസ്റ്റ് ടീമിലെ നിറസാന്നിധ്യമായ ഹെയ്ഡൻ 2001 മുതൽ 2005 വരെ ഒരു കലണ്ടർ വർഷം 1000 റൺസ് ഓരോ വർഷവും നേടുന്ന ആദ്യ ഓസ്ട്രേലിയൻ കളിക്കാരൻ എന്ന റെക്കോർഡിലെത്തി. 2003-ലെ വിസ്ഡൺ ക്രിക്കറ്ററായി മാത്യു ഹെയ്ഡൻ തിരഞ്ഞെടുക്കപ്പെട്ടു.
2004 മുതൽ ഫോം ഔട്ടായിയെങ്കിലും 2005-ലെ ആഷസിൽ ഇംഗ്ലണ്ടിനെതിരെ 303 പന്തിൽ 138 റൺസ് നേടിയത് ടെസ്റ്റ് ടീമിൽ സ്ഥാനം നിലനിർത്തുന്നതിന് സഹായകരമായി തീർന്നു. 2005-2006-ൽ ഫോമിലേക്ക് തിരിച്ചെത്തിയതിനെ തുടർന്ന് നാല് ടെസ്റ്റിൽ തുടരെ സെഞ്ചുറി നേടി.
2006-2007 ആഷസിൽ പഴയ പ്രതാപം മങ്ങിയെങ്കിലും പെർത്തിൽ നടന്ന നാലാം ടെസ്റ്റിൽ 92,153 എന്നീ റൺസുകൾ നേടി ബാറ്റിംഗിൽ വിശ്വാസ്യത നിലനിർത്തി.
103 ടെസ്റ്റിൽ ടെസ്റ്റിൽ നിന്ന് 30 സെഞ്ചുറികൾ നേടിയ ആദ്യ ഓസ്ട്രേലിയൻ കളിക്കാരനാണ് ഹെയ്ഡൻ. 29 സെഞ്ചുറികളുമായി ഡോൺ ബ്രാഡ്മാൻ, റിക്കി പോണ്ടിംഗ്, സ്റ്റീവ് വോ എന്നിവർ പിന്നിലുണ്ട്.
2008-2009 സീസൺ ഹെയ്ഡൻ്റെ ടെസ്റ്റ് കരിയറിലെ അവസാന സീസണായിരുന്നു. ഇന്ത്യയ്ക്കും ദക്ഷിണാഫ്രിക്കയ്ക്കും ന്യൂസിലൻ്റിനുമെതിരെ നടന്ന പരമ്പരകളിൽ ഹെയ്ഡന് നേടാനായത് 9 ടെസ്റ്റിൽ നിന്ന് 23.94 ശരാശരിയിൽ രണ്ട് അർധസെഞ്ചുറികളുൾപ്പെടെ 383 റൺസാണ്. അതിൽ മൂന്ന് തവണ പൂജ്യത്തിന് പുറത്തായി. ഇതിനെത്തുടർന്ന് 2008-ൽ ടീമിൽ നിന്ന് പുറത്തായി. 2009 ജനവരി 13ന് ക്രിക്കറ്റിൽ നിന്ന് വിരമിക്കൽ പ്രഖ്യാപിച്ചു.
ഏകദിന ക്രിക്കറ്റിലെ ഓപ്പണിംഗ്
ബാറ്റ്സ്മാനായ ഹെയ്ഡൻ 160 ഏകദിനങ്ങൾ ഓസ്ട്രേലിയക്കു വേണ്ടി കളിച്ചു. 1993-1994 സീസണിൽ ഏകദിന ടീമിലംഗമായെങ്കിലും മോശം ഫോമിനെ തുടർന്ന് ഒഴിവാക്കപ്പെട്ടു.
പിന്നീട് 2001-ലാണ് ഏകദിന ടീമിൽ സ്ഥിരസാന്നിധ്യമാകുന്നത്. ഓപ്പണറായിരുന്ന മാർക്ക് വോ അന്താരാഷ്ട്ര ക്രിക്കറ്റിൽ നിന്ന് വിരമിച്ചതോടെ ആദം ഗിൽക്രിസ്റ്റിനൊപ്പം ഇന്നിംഗ്സ് ഓപ്പണറായാണ് ഏകദിനത്തിൽ മാത്യു ഹെയ്ഡൻ്റെ തിരിച്ചുവരവ്.
2001 മുതൽ ഏകദിന ക്രിക്കറ്റിലെ സജീവ സാന്നിധ്യമായ ഹെയ്ഡൻ്റെ പ്രകടനങ്ങൾ 2003, 2007 ലോകകപ്പുകളിൽ ഓസ്ട്രേലിയയെ ചാമ്പ്യൻമാരാക്കി.
2005-ൽ ഫോം ഔട്ടായതിനെ തുടർന്ന് ടീമിൽ നിന്നൊഴിവാക്കപ്പെട്ട ഹെയ്ഡൻ 2006-2007 സീസണിൽ ടീമിലേയ്ക്ക് തിരിച്ചെത്തി. 2007-ൽ ഹാമിൽട്ടണിൽ ന്യൂസിലൻറിനെതിരെ നടന്ന ഏകദിനത്തിൽ 181 * റൺസ് നേടിക്കൊണ്ട് തൻ്റെ തിരിച്ചുവരവറിയിച്ചു.
2007-2008-ൽ നടന്ന കോമൺവെൽത്ത് ബാങ്ക് പരമ്പരയിലാണ് ഹെയ്ഡൻ അവസാനമായി ഏകദിനത്തിൽ കളിച്ചത്.
ടെസ്റ്റ് ഓപ്പണിംഗ് പാർട്ട്ണെർഷിപ്പ്
ജസ്റ്റിൻ ലാംഗർ & മാത്യു ഹെയ്ഡൻ
ഏകദിന ക്രിക്കറ്റ്
ആദം ഗിൽക്രിസ്റ്റ് & മാത്യു ഹെയ്ഡൻ
ഹെയ്ഡൻ ഒരു ആക്രമണകാരിയായ ഓപ്പണിങ് ബാറ്റ്സ്മാനാണ്. വൺ ഡേ, ടെസ്റ്റ് മത്സരങ്ങളിൽ അതിവേഗത്തിൽ റൺസ് നേടുന്നതിൽ കഴിവ് തെളിയിച്ചിട്ടുണ്ട്. ടെസ്റ്റിലും (380) അന്താരാഷ്ട്ര ഏകദിനത്തിലും (പുറത്താകാതെ 181) ഏറ്റവും ഉയർന്ന സ്കോർ നേടിയ ഓസ്ട്രേലിയൻ ബാറ്റ്സ്മാൻ ഇദ്ദേഹമാണ്.
ദക്ഷിണാഫ്രിക്കക്കെതിരേയുള്ള ഏകദിന പരമ്പരയിൽ ടീമിൽ നിന്ന് തഴയപ്പെട്ടതിനേത്തുടർന്ന് 2009 ജനുവരി 13-ന് അദ്ദേഹം അന്താരാഷ്ട്ര ക്രിക്കറ്റിൽ നിന്നും വിരമിച്ചു.
2021-ലെ T-20 ലോകകപ്പിൽ പാക്കിസ്ഥാൻ ക്രിക്കറ്റ് ടീമിൻ്റെ ബാറ്റിംഗ് പരിശീലകനായും പ്രവർത്തിച്ചു.
അവലംബം
വർഗ്ഗം:ഓസ്ട്രേലിയൻ ക്രിക്കറ്റ് കളിക്കാർ വർഗ്ഗം:1971-ൽ ജനിച്ചവർ വർഗ്ഗം:ഒക്ടോബർ 29-ന് ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
കെ. സാംബശിവശാസ്ത്രി
സംസ്‌കൃത പണ്ഡിതനും നിരവധി പുരാണ ഗ്രന്ഥങ്ങളുടെ വ്യാഖ്യാതാവുമായിരുന്നു '''പണ്ഡിതരാജൻ കെ. സാംബശിവശാസ്ത്രി''' (1879 - 1946).
ജീവിതരേഖ
തിരുവനന്തപുരത്തു വൈക്കം കൃഷ്ണശാസ്ത്രിയുടെ മകനായി ജനിച്ചു. മഹോപാദ്ധ്യായ ബിരുദം നേടിയിട്ടഉണ്ട്. മഹാവൈയാകരണനായ തുറവൂർ നാരായണശാസ്ത്രിയായിരുന്നു ഗുരുനാഥൻ. നെയ്യാറ്റിൻകരെ മലയാംപള്ളിക്കൂടത്തിൽ മലയാളംമുൻഷിയായിരുന്നു. സംസ്‌കൃത മഹാപാഠശാലയിലെ വ്യാകരണ പണ്ഡിതനുമായിരുന്നു. 1101-ൽ റ്റി. ഗണപതിശാസ്ത്രി പ്രാച്യഗ്രന്ഥ പ്രകാശന ശാലയുടെ അധ്യക്ഷപദത്തിൽനിന്നു പെൻഷൻപറ്റി പിരിഞ്ഞപ്പോൾ അതിന്റെ  അദ്ധ്യക്ഷനായി. പൗരസ്ത്യഭാഷാഗ്രന്ഥങ്ങളുടെ പ്രസാധകനെന്ന നിലയിൽ അദ്ദേഹത്തിനു ഗവർമ്മെന്റ്, ഭാരതം മുഴുവൻ പര്യടനം ചെയ്യുന്നതിനും അതാതു സ്ഥലങ്ങളിലുള്ളവിദ്വൽകേസരികളുടെ പരിചയം സമ്പാദിക്കുന്നതിനും സൗകര്യം നല്കി. പെൻഷൻ പറ്റിയതിനുശേഷവും കേരളമെങ്ങും ചുറ്റിസ്സഞ്ചരിച്ചു പല താളിയോലഗ്രന്ഥങ്ങൾ സർവ്വകലാശാലയ്ക്കു സമ്പാദിച്ചുകൊടുത്തു. ഒടുവിൽ ഗവർമ്മെന്റ് ഹിന്ദുമതഗ്രന്ഥശാലയുടെ ക്യുറേറ്റരായി അദ്ദേഹത്തെ നിയമിക്കുകയും ആ ചുമതല അദ്ദേഹം രണ്ടു കൊല്ലത്തോളം വഹിക്കുകയും ചെയ്തു. ഭാഷാഗ്രന്ഥപ്രകാശനവകപ്പിന്റെ ആധ്യക്ഷ്യവും വഹിച്ചു.
തിരുവനന്തപുരത്തു നവരാത്രി വിദ്വത്സദസ്സിലെ അധ്യക്ഷനായി വളരെക്കാലം അതിനെ നയിച്ചു. ബ്രിട്ടിഷ് ഗവർമ്മെന്റിൽനിന്നു് ഒരു സിൽവർജുബിലിമെഡലും, കൊച്ചി വിദ്വത്സദസ്സിൽനിന്നു പണ്ഡിതരാജൻ എന്ന സ്ഥാനവും കുംഭകോണം കാമകോടിപീഠത്തെ അലങ്കരിക്കുന്ന ജഗൽഗുരു ശ്രീശങ്കരാചാര്യരിൽനിന്നു ഗീർവ്വാണവാണീതിലകൻ എന്ന ബിരുദവും അദ്ദേഹത്തിനു ലഭിച്ചിട്ടുണ്ടു്.
ലക്ഷ്മീവിലാസം
ശാസ്ത്രിയുടെ ഭാഷാകൃതികളിൽ പ്രഥമഗണനീയമായുള്ളതു് മേല്പത്തൂർ ഭട്ടതിരിയുടെ നാരായണീയത്തിനു് അദ്ദേഹം ഏഴു ഭാഗങ്ങളായി രചിച്ചിട്ടുള്ള (1) ലക്ഷ്മീവിലാസം എന്ന അതിവിസ്തൃതവും അതലസ്പർശിയുമായ വ്യാഖ്യാനമാകുന്നു. അതിന്റെ മുഖവുരയിൽ വ്യാഖ്യാതാവു് ഇങ്ങനെ പറഞ്ഞിരിക്കുന്നു. “ഈ വ്യാഖ്യാനം അന്വയക്രമത്തിനുള്ള അർത്ഥവിവരണം, സാരം, നിരൂപണം, അലങ്കാരാദിവിമർശം എന്നിങ്ങനെ അനേകം സോപാനങ്ങളായിട്ടാണു് രചിച്ചിരിക്കുന്നതു്. സാരാർത്ഥവർണ്ണനത്തിനു ചിലേടത്തു ഭാഗവതപ്രകാരം നാരായണീയഗതിക്കു് അവിരുദ്ധങ്ങളായ ആശയങ്ങൾ ചേർത്തുകാണുന്നതാണു്. നിരൂപണംകൊണ്ടു ഭങ്ഗ്യന്തരേണ ലോകോപദേശപര്യവസായികളായ ഗുണപാഠങ്ങളും പദപ്രയോജനങ്ങളും ശാസ്ത്രീയസിദ്ധാന്തസ്ഥാപനങ്ങളും യുക്തിചർച്ചകളും ബഹുമുഖങ്ങളായ കവിവാക്യങ്ങളിൽനിന്നു ദ്യോതിയ്ക്കുന്ന അഭിപ്രായാന്തരങ്ങളും പാഠഭേദപര്യാലോചനകളും ആവശ്യപ്പെടുന്നിടത്തു മതാന്തരഖണ്ഡങ്ങളും വർണ്ണിക്കുന്നതായിരിക്കും. നിരൂപിതങ്ങളായ ഭാഗങ്ങൾക്കു് ആവശ്യമുള്ള അനേകം പ്രമാണങ്ങൾ ഭാഗവതാദിഗ്രന്ഥങ്ങളിൽനിന്നു് ഉദ്ധരിച്ചു ചേർത്തിട്ടുണ്ടു്.” ഭാഷയ്ക്കു് ഒരു അനർഘമായ നിധി തന്നെയാണു് ദീർഘതമമായ ഈ പുസ്തകം. (2) ഹിന്ദുമതതത്വങ്ങളെ വിശദീകരിച്ചു ഹിന്ദുമതപ്രദീപിക എന്നൊരുഗ്രന്ഥവും ഗവർമ്മെന്റിന്റെ ആവശ്യപ്രകാരം ഉണ്ടാക്കി.